**ส่วนที่ ๑**

**บทนำ**

ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมถึงฉบับ ที่ ๖ พ.ศ. ๒๕๕๒ และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง ส่วนท้องถิ่น พ.ศ. ๒๕๔๒ ส่งผลให้องค์กรปกครองส่วนท้องถิ่นมีบทบาทและอำนาจหน้าที่ต่าง ๆ เพิ่มมากขึ้น ทั้งในด้านโครงสร้างพื้นฐาน ด้านงานส่งเสริมคุณภาพชีวิต ด้านการจัดระเบียบชุมชน/สังคม และการรักษา ความสงบเรียบร้อย ด้านการวางแผน การส่งเสริมการลงทุนพาณิชยกรรม และการท่องเที่ยว ด้านการบริหารจัดการและการอนุรักษ์ทรัพยากรธรรมชาติ สิ่งแวดล้อม และด้านศิลปวัฒนธรรม จารีตประเพณี และภูมิปัญญาท้องถิ่น แม้ว่าองค์กรปกครองส่วนท้องถิ่นจะมีอำนาจหน้าที่เพิ่มมากขึ้น แต่องค์กรปกครองส่วนท้องถิ่นส่วนใหญ่ยังคงมีทรัพยากรจำกัด ทั้งทรัพยากรบุคคล งบประมาณ และวัสดุอุปกรณ์ เพื่อให้การดำเนินงานขององค์กรปกครองส่วนท้องถิ่นเป็นไปอย่างมีประสิทธิภาพและประสิทธิผล มีความโปร่งใส และเกิดประโยชน์สูงสุดแก่ท้องถิ่นของตน จึงกำหนดให้องค์กรปกครองส่วนท้องถิ่น มีหน้าที่จัดทำแผนพัฒนาท้องถิ่นอันเป็นเครื่องมือ ที่สำคัญประการหนึ่งที่จะให้องค์กรปกครองส่วนท้องถิ่นสามารถดำเนินงานได้ตามเป้าหมายที่วางไว้ จึงจำเป็นต้องมีการกำหนดแผนพัฒนาที่สามารถตอบสนองต่อการทำงานเพื่อพัฒนาท้องถิ่นและสามารถบ่งชี้ความสำเร็จของแผนได้ ด้วยเหตุผลที่มีการวางแผนมีความสำคัญ ๕ ประการคือ

๑) เป็นการลดความไม่แน่นอนและปัญหาความยุ่งยากซับซ้อนที่จะเกิดขึ้นในอนาคต

๒) ทำให้เกิดการยอมรับแนวความคิดใหม่ ๆ เข้ามาในองค์กร

๓) ทำให้การดำเนินการขององค์กรบรรลุเป้าหมายที่ปรารถนา

๔) เป็นการลดความสูญเปล่าของหน่วยงานที่ซ้ำซ้อน และ

๕) ทำให้เกิดความชัดเจนในการดำเนินงาน

ดังนั้น การวางแผน คือความพยายามที่เป็นระบบ (System attempt) เพื่อตัดสินใจเลือกแนวทางปฏิบัติที่ดีที่สุดสำหรับอนาคตเพื่อให้องค์กรบรรลุผลที่ปรารถนา จากที่กล่าวมาข้างต้น แม้ว่าองค์กรปกครองส่วนท้องถิ่นจะมีแผนพัฒนาท้องถิ่นที่ดีเท่าใดก็ตาม หากไม่สามารถบ่งชี้ถึงผลการดำเนินงานที่เกิดขึ้นได้ ก็ไม่สามารถที่จะบ่งบอกความสำเร็จของแผนพัฒนาท้องถิ่นได้ **“ระบบติดตาม”** จึงเป็นเครื่องมือสำคัญที่ช่วยในการปรับปรุงประสิทธิภาพในการดำเนินงาน รวมถึง **“ระบบประเมินผล”** ที่คอยเป็นตัวบ่งชี้ว่าผลจากการดำเนินงานเป็นไปตามหรือบรรลุตามเป้าหมายหรือไม่อย่างไร เพื่อนำข้อมูลดังกล่าวมาใช้ในการปรับปรุง แก้ไข ขยายขอบเขต หรือแม้แต่ยุติการดำเนินงาน

การติดตามและการประเมินผลถือได้ว่าเป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่โดยที่ **“การติดตาม”** (monitoring) หมายถึง กิจกรรมภายในโครงการซึ่งถูกออกแบบมาเพื่อให้ข้อมูลป้อนกลับ (feedback) เกี่ยวกับการดำเนินงานโครงการ ปัญหาที่กำลังเผชิญอยู่และประสิทธิภาพของวิธีการดำเนินงาน หากไม่มีระบบติดตามของโครงการแล้ว ย่อมส่งผลให้เกิดความล่าช้าในการดำเนินงานให้ลุล่วง ค่าใช้จ่ายโครงการสูงเกินกว่าที่กำหนดไว้ กลุ่มเป้าหมายหลักของโครงการไม่ได้รับประโยชน์หรือได้รับน้อยกว่า ที่ควรจะเป็น เกิดปัญหาในการควบคุมคุณภาพของการดำเนินงาน และเสียเวลาในการตรวจสอบความขัดแย้ง ในการปฏิบัติงานภายในหน่วยงานหรือระหว่างหน่วยงานกับกลุ่มเป้าหมายที่ได้รับประโยชน์จากโครงการ

ในทางตรงกันข้าม หากโครงการมีระบบติดตามที่ดีแล้ว จะก่อให้เกิดประสิทธิภาพในการใช้ต้นทุน (cost-effective) ดำเนินงานด้านต่าง ๆ ซึ่งเป็นการให้ข้อมูลป้อนกลับเกี่ยวกับการบรรลุเป้าหมายของโครงการ ต่าง ๆ การระบุปัญหาที่เกิดขึ้นในโครงการและการเสนอทางแก้ปัญหา การติดตามดูความสามารถในการเข้าถึงโครงการของกลุ่มเป้าหมาย การติดตามดูประสิทธิภาพในการดำเนินงานของส่วนต่าง ๆ ในโครงการและการเสนอวิธีการปรับปรุงการดำเนินงาน โดยส่วนใหญ่แล้วผู้บริหารโครงการมักจะไม่ให้ความสำคัญกับการวางระบบติดตามโครงการ เนื่องจากว่าเป็นสิ่งที่ต้องใช้เทคนิคเชิงวิชาการค่อนข้างสูง จึงปล่อยให้เป็นหน้าที่ของหน่วยงาน ระดับสูงกว่าเป็นผู้ดำเนินการ นอกจากนี้ยังเสียค่าใช้จ่ายสูง และก่อให้เกิดความยุ่งยากซับซ้อนในทางปฏิบัติ อย่างไรก็ตาม ในความเป็นจริงแล้วขึ้นอยู่กับความจำเป็นและทรัพยากรที่มีอยู่ในแต่ละโครงการ เพราะฉะนั้น จะเห็นได้ว่าการวางระบบติดตามไม่จำเป็นที่จะต้องแบกรับภาระต้นทุนที่สูงหรือมีความซับซ้อนแต่อย่างใด บางโครงการมีระบบติดตามที่อาศัยพนักงานชั่วคราว (part-time) เพียงคนเดียวโดยมีหน้าที่จัดทำรายงาน การติดตามประจำไตรมาส หรือในบางโครงการอาศัยพนักงานเต็มเวลา (full-time) เพียงจำนวนหนึ่งที่มีความเชี่ยวชาญในการทำการศึกษาติดตามเพื่อจะเลือกใช้วิธีติดตามที่ก่อให้เกิดประสิทธิภาพในการใช้ต้นทุนสูงสุด

ในส่วนของ **“การประเมินผล”** นั้น เป็นสิ่งหนึ่งที่จำเป็นสำหรับการดำเนินการเช่นเดียวกับการติดตาม เพราะผลที่ได้จากการประเมินจะใช้ในการปรับปรุง แก้ไข การขยายขอบเขต หรือการยุติการดำเนินการซึ่งขึ้นอยู่กับวัตถุประสงค์ของการประเมิน การประเมินผลแผนงานจึงเป็นสิ่งที่จะบ่งชี้ว่าแผนงานที่กำหนดไว้ได้มีการปฏิบัติหรือไม่ อย่างไร อันเป็นตัวชี้วัดว่าแผนหรือโครงการที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ อีกทั้งการติดตามและประเมินผลยังเป็นการตรวจสอบดูว่ามีความสอดคล้องกับการใช้ทรัพยากร (งบประมาณ) เพียงใด ซึ่งผลที่ได้จากการติดตามและประเมินผลถือเป็นข้อมูลย้อนกลับ (feedback) ที่สามารถนำไปในการปรับปรุงและการตัดสินใจต่อไป นอกจากนี้การประเมินผลยังถือเป็นกระบวนการตัดสินคุณค่าและการตัดสินใจอย่างมีหลักเกณฑ์โดยใช้ข้อมูลที่เก็บรวบรวม

ดังนั้นแล้ว **การติดตามและประเมินผล** จึงเป็นกลไกในการตรวจสอบการทำงานขององค์กรปกครองส่วนท้องถิ่นเพื่อให้เกิดความโปร่งใส เป็นเข็มทิศที่จะชี้ได้ว่าการพัฒนาท้องถิ่นจะไปในทิศทางใด จะดำเนินการต่อหรือยุติโครงการต่างๆ เป็นกลไกของการขับเคลื่อนเสริมสร้างระบอบประชาธิปไตยในท้องถิ่นเพราะว่า การดำเนินการใด ๆ ของหน่วยงานหรือองค์กรปกครองส่วนท้องถิ่นเมื่อมีการประเมินผลในสิ่งที่วางแผนไว้แล้วและที่ได้จัดทำเป็นงบประมาณรายจ่ายได้รับการตรวจติดตามโดยคณะกรรมการที่ถูกจัดตั้งขึ้นก็ตามหรือจากการติดตามการประเมินผลโดยหน่วยงานภาครัฐ ภาคเอกชน ภาคประชาสังคม สมาชิกสภาท้องถิ่น ประชาชนในท้องถิ่นล้วนเป็นกระบวนการมีส่วนร่วมเพื่อให้เกิดความโปร่งใส เป็นกระบวนการที่บอกถึงการบรรลุเป้าหมายขององค์กรปกครองส่วนท้องถิ่น ซึ่งอาจจะเป็นผลผลิต การบริการ หรือความพึงพอใจซึ่งเกิดจากกระบวนการวางแผน ซึ่งประกอบไปด้วย แผนยุทธศาสตร์การพัฒนา การวางแผนพัฒนาสี่ปี

จากเหตุผลดังกล่าว **องค์การบริหารส่วนตำบลหนองงูเหลือม** จึงต้องการดำเนินการติดตามและประเมินผลแผนพัฒนาขององค์การบริหารส่วนตำบลหนองงูเหลือม ประจำปีงบประมาณ พ.ศ. ๒๕๖๑ รอบเดือนเมษายน พ.ศ. ๒๕๖๑ (ระหว่างเดือนตุลาคม พ.ศ. ๒๕๖๐ ถึง มีนาคม พ.ศ. ๒๕๖๑) ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๖ ข้อ ๒๙ และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓ และ ข้อ ๑๔ โดยคณะกรรมการติดตามและประเมินผลแผนพัฒนาท้องถิ่นจะต้องดำเนินการ ดังนี้

(๑) กำหนดแนวทางและวิธีการในการติดตามและประเมินผลแผนพัฒนา

(๒) ดำเนินการติดตามและประเมินผลแผนพัฒนา

(๓) รายงานผลและเสนอความเห็น ซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผล และเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

ดังนั้น เพื่อให้การติดตามและประเมินผลแผนพัฒนาขององค์การบริหารส่วนตำบลหนองงูเหลือมเป็นไปด้วยความถูกต้องตามระเบียบดังกล่าว คณะกรรมการติดตามและประเมินผลแผนพัฒนาองค์การบริหาร ส่วนตำบลหนองงูเหลือม จึงได้ดำเนินการติดตามและประเมินผลแผนพัฒนาขององค์การบริหารส่วนตำบล หนองงูเหลือม ประจำปีงบประมาณ พ.ศ. ๒๕๖๑ รอบเดือนเมษายน พ.ศ. ๒๕๖๑ (ระหว่างเดือน ตุลาคม พ.ศ. ๒๕๖๐ ถึง มีนาคม ๒๕๖๑) ขึ้น โดยมีรายละเอียดดังนี้

**๑. ความหมายของการติดตามและประเมินผลแผนพัฒนา**

เป็นการประเมินประสิทธิภาพและประสิทธิผลของการดำเนินโครงการและกิจกรรม ซึ่งเป็นการประเมินทั้งแผนงาน นโยบายขององค์กร และประเมินผลการปฏิบัติงานของบุคคลในองค์กรว่าแผนยุทศาสตร์และแนวทางที่ถูกกำหนดไว้ในรูปแบบของแผนนั้นมีการดำเนินการบรรลุวัตถุประสงค์จริงหรือไม่ สนองตอบต่อ ความต้องการของประชาชนหรือผู้ที่มีส่วนได้เสียทุกฝ่ายหรือไม่ การติดตามและประเมินผลนี้ไม่ใช่การตรวจสอบเพื่อการจับผิด แต่เป็นเครื่องมือทดสอบผลการทำงานเพื่อให้ทราบว่าผลที่เกิดขึ้นถูกต้องและเป็นไปตามวัตถุประสงค์มากน้อยเพียงไร เป็นการติดตามและประเมินผลยุทธศาสตร์การพัฒนา แผนพัฒนาสี่ปี ว่าเป็นไปตามความต้องการของประชาชนในท้องถิ่นหรือไม่ นโยบายสาธารณะที่กำหนดไว้ในรูปของการวางแผนแบบ มีส่วนร่วมของประชาชนหรือการประชาคมท้องถิ่นได้ดำเนินการตามเป้าหมายที่กำหนดไว้หรือไม่ ระยะเวลาในการดำเนินการสอดคล้องกับงบประมาณและสภาพพื้นที่ของท้องถิ่นหรือไม่ การติดตามและประเมินผลเป็นการวัดระดับความสำเร็จหรือล้มเหลวของยุทธศาสตร์การพัฒนา แผนพัฒนาสี่ปี ซึ่งครอบคลุมถึงสิ่งแวดล้อมของนโยบาย (environments or contexts) การประเมินปัจจัยนำเข้าหรือทรัพยากรที่ใช้โครงการ (input) การติดตามและประเมินผลกระบวนการนำนโยบายไปปฏิบัติ (implementation process) การประเมินผลผลิตนโยบาย (policy outputs) การประเมินผลลัพธ์นโยบาย (policy outcomes) และการประเมินผลกระทบนโยบาย (policy impacts) สิ่งที่จะได้รับหรือสนองตอบกลับจากการติดตามและประเมินผลก็คือ จะช่วยทำให้ผู้บริหารท้องถิ่นสามารถนำไปเป็นเครื่องมือในการปรับปรุงนโยบาย ยุทธศาสตร์การพัฒนา แผนพัฒนาสี่ปี และการเปลี่ยนแปลงของพื้นที่และนโยบายของรัฐบาล หรืออาจใช้เป็นเครื่องมือในการเลือกที่จะกระทำหรือไม่กระทำ หรือยกเลิกโครงการในกรณีที่เห็นว่าไม่เกิดความคุ้มค่าต่อประชาชน หรือประชาชนไม่พึงพอใจ ซึ่งการติดตามและประเมินผลนี้มีทั้งในรูปของคณะกรรมการติดตามและประเมินผลแผน สมาชิกสภาท้องถิ่น ประชาชนในพื้นที่ องค์กรภาคประชาสังคมหรือองค์กรทางสังคม องค์กรเอกชน หน่วยงานราชการที่มีหน้าที่กำกับดูแลหน่วยงานราชการอื่นๆ และที่สำคัญที่สุดคือผู้รับผิดชอบโครงการโดยตรง

**๒. ความสำคัญของการติดตามและประเมินผลแผนพัฒนา**

เมื่อองค์กรปกครองส่วนท้องถิ่น ได้ดำเนินการประกาศใช้แผนยุทธศาสตร์การพัฒนา แผนพัฒนาสี่ปี และการนำแผนพัฒนาท้องถิ่นไปสู่การจัดทำงบประมาณรายจ่ายประจำปี งบประมาณรายจ่ายเพิ่มเติม การจ่ายขาดเงินสะสม งบประมาณเงินอุดหนุนเฉพาะกิจ และงบประมาณรายจ่ายด้วยวิธีการอื่น ๆ เมื่อมีการใช้จ่ายงบประมาณก็ต้องมีการตรวจสอบผลการใช้จ่ายงบประมาณว่าได้ดำเนินการไปอย่างไรบ้าง บรรลุวัตถุประสงค์มากน้อยเพียงใด ซึ่งก็คือการใช้วิธีการติดตามและประเมินผลแผนพัฒนา

การนำแผนไปจัดทำงบประมาณนี้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ ข้อ ๒๒ โดยกำหนดให้ใช้แผนพัฒนาขององค์กรปกครองส่วนท้องถิ่น เป็นแนวทางในการจัดทำงบประมาณ ให้หัวหน้าหน่วยงานจัดทำงบประมาณการรายรับ และประมาณการรายจ่าย และให้หัวหน้าหน่วยงานคลังรวบรวมรายงานการเงินและสถิติต่าง ๆ ของทุกหน่วยงานเพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ ตามระเบียบกระทรงงมหาดไทย ว่าด้วยเงินอุดหนุนขององค์กรปกครองส่วนท้องถิ่น พ.ศ. ๒๕๕๙ ข้อ ๔ องค์กรปกครองส่วนท้องถิ่นอาจตั้งงบประมาณให้เงินอุดหนุนหน่วยงานที่ขอรับเงินอุดหนุนได้ภายใต้หลักเกณฑ์ ดังนี้

๑) ต้องเป็นภารกิจที่อยู่ในอำนาจหน้าที่ขององค์กรปกครองส่วนท้องถิ่นผู้ให้เงินอุดหนุนตามกฎหมาย และต้องไม่มีลักษณะเป็นเงินทุนหมุนเวียน

๒) ประชาชนในเขตองค์กรปกครองส่วนท้องถิ่นผู้ให้เงินอุดหนุนต้องได้รับประโยชน์จากโครงการที่จะให้เงินอุดหนุน

๓) องค์กรปกครองส่วนท้องถิ่น ต้องให้ความสำคัญกับโครงการอันเป็นภารกิจหลักตามแผนพัฒนาท้องถิ่นที่จะต้องดำเนินการเอง และสถานะทางการคลังก่อนที่จะพิจารณาให้เงินอุดหนุน

๔) องค์กรปกครองส่วนท้องถิ่นเห็นสมควรให้เงินอุดหนุนหน่วยงานที่ขอรับเงินอุดหนุน ให้นำโครงการขอรับเงินอุดหนุนของหน่วยงานดังกล่าวบรรจุไว้ในแผนพัฒนาท้องถิ่น และตั้งงบประมาณไว้ในหมวดเงินอุดหนุนของงบประมาณรายจ่ายประจำปีหรืองบประมาณรายจ่ายเพิ่มเติม ห้ามจ่ายจากเงินสะสมทุนสำรองเงินสะสม หรือเงินกู้ตามระเบียบกระทรวงมหาไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๒๕ ให้องค์กรปกครองส่วนท้องถิ่นใช้แผนพัฒนาสี่ปีเป็นกรอบในการจัดทำงบประมาณรายจ่าย ประจำปี และงบประมาณรายจ่ายเพิ่มเติม รวมทั้งวางแนวทางเพื่อให้มีการปฏิบัติเพื่อให้บรรลุวัตถุประสงค์ตามโครงการที่กำหนดไว้ในแผนพัฒนาสี่ปี

กล่าวอีกนัยหนึ่ง ความสำคัญของการติดตามและประเมินผลแผนเป็นเครื่องมือสำคัญในการทดสอบการดำเนินงานตามภารกิจขององค์กรปกครองส่วนท้องถิ่นว่า ได้ดำเนินการเป็นไปตามเป้าหมายที่กำหนดไว้หรือไม่ ทำให้ได้ทราบและกำหนดทิศทางการพัฒนาได้อย่างเป็นรูปธรรม และเกิดความชัดเจนที่ทำให้ทราบถึง**จุดแข็ง** (strengths) **จุดอ่อน** (weaknesses) **โอกาส** (opportunities) **ปัญหาหรืออุปสรรค** (threats) ของแผนพัฒนา โครงการ และกิจกรรมต่าง ๆ ซึ่งอาจเกิดจากองค์กร บุคลากร สภาพพื้นที่ และผู้มีส่วนเกี่ยวข้อง เพื่อนำไปสู่การปรับปรุงแผนงานให้เกิดความสอดคล้องกับสภาพแวดล้อมในสังคมภายใต้ความต้องการและความพึงพอใจของประชาชนและนำไปสู่การวางแผนการพัฒนาในปีต่อๆ ไป เพื่อให้เกิดผลสัมฤทธิ์เชิงคุณค่าในกิจการสาธารณะ มากที่สุด และเมื่อพบจุดแข็งก็ต้องเร่งรีบดำเนินการและจะต้องมีความสุขุมรอบคอบในการดำเนินการขยายโครงการ งานต่าง ๆ ที่เป็นจุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบจุดแข็ง ก็ต้องเร่งรีบดำเนินการและจะต้องตั้งรับให้มั่นรอโอกาสที่จะดำเนินการและตั้งมั่นอย่างสุขุมรอบคอบพยายามลดถอยสิ่งที่เป็นปัญหาและอุปสรรคลงไป เมื่อพบจุดอ่อนต้องหยุดและลดถอยปัญหาลงให้ได้ พร้อมทั้งดำเนินการปรับปรุง ให้ดีขึ้น ตั้งรับให้มั่นเพื่อรอโอกาส และสุดท้ายเมื่อมีโอกาสก็จะต้องใช้พันธมิตรให้เกิดประโยชน์เพื่อดำเนินการขยายแผนงาน โครงการ งานต่างๆ พร้อมการปรับปรุงและเร่งรีบดำเนินการสิ่งเหล่านี้จะถูกค้นพบเพื่อให้เกิดการพัฒนาท้องถิ่นโดยการติดตามและประเมินผล ซึ่งส่งผลให้เกิดกระบวนการพัฒนาท้องถิ่นอย่างเข้มแข็งและมีความยั่งยืน เป็นไปตามเป้าประสงค์ที่ตั้งไว้ได้อย่างดียิ่ง

**๓. วัตถุประสงค์ของการติดตามและประเมินผลแผนพัฒนา**

1. เพื่อให้การติดตามการประเมินผลเป็นไปอย่างมีประสิทธิภาพ เกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี
2. เพื่อให้การติดตามและประเมินผลบรรลุวัตถุประสงค์และเป้าหมายที่วางไว้
3. เพื่อรู้ถึงความต้องการที่แท้จริงของประชาชนในพื้นที่องค์การบริหารส่วนตำบลหนองงูเหลือม และสามารถแก้ไขให้ตรงกับปัญหาที่เกิดขึ้น
4. เพื่อประเมินผลความพึงพอใจของประชาชนผู้ใช้บริการ และผู้เกี่ยวข้องต่อผลการดำเนินงานขององค์การบริหารส่วนตำบลหนองงูเหลือม
5. เพื่อใช้เป็นข้อแนะนำผู้บริหารในการจัดทำแผนพัฒนาในปีต่อไป
6. เพื่อการตัดสินใจที่จะขยายโครงการหรือยุติโครงการ

**๔. ขั้นตอนของการติดตามและประเมินผลแผนพัฒนา**

**ขั้นตอนที่ ๑**

แต่งตั้งคณะกรรมการตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครอง ส่วนท้องถิ่น พ.ศ. ๒๕๔๘ หมวด ๖ ข้อ ๒๘ ซึ่งกำหนดให้ผู้บริหารท้องถิ่นแต่งตั้ง **คณะกรรมการติดตามและประเมินผลแผนพัฒนาท้องถิ่น** โดยคณะกรรมการ ฯ ประกอบด้วยตัวแทนจากภาคส่วนต่าง ๆ ได้แก่

1. สมาชิกสภาท้องถิ่น ที่สภาท้องถิ่นคัดเลือก จำนวน ๓ คน
2. ผู้แทนประชาคมท้องถิ่น ที่ประชาคมท้องถิ่นคัดเลือก จำนวน ๒ คน
3. ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน ๒ คน
4. หัวหน้าส่วนการบริหารที่คัดเลือกกันเอง จำนวน ๒ คน
5. ผู้ทรงคุณวุฒิที่ผู้บริหารท้องถิ่นคัดเลือก จำนวน ๒ คน

โดยให้คณะกรรมการ ฯ เลือกกรรมการหนึ่งคนทำหน้าที่เป็นประธานคณะกรรมการ และกรรมการอีกหนึ่งคนทำหน้าที่เป็นเลขานุการของคณะกรรมการ ฯ โดยกรรมการตามข้อ ๒๘ ให้มีวาระอยู่ในตำแหน่งคราวละสองปี และอาจได้รับการคัดเลือกอีกได้

**ขั้นตอนที่ ๒**

คณะกรรมการติดตามและประเมินผลแผนพัฒนาท้องถิ่น **กำหนดแนวทางวิธีการในการติดตามและประเมินผลแผนพัฒนา** ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๙ (๑)

**ขั้นตอนที่ ๓**

คณะกรรมการติดตามและประเมินผลแผนพัฒนาท้องถิ่น **ดำเนินการติดตามและประเมินผลแผนพัฒนา** ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๙ (๒)

**ขั้นตอนที่ ๔**

คณะกรรมการติดตามและประเมินผลแผนพัฒนาท้องถิ่น **รายงานผลและเสนอความเห็น** ซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผย**ภายในสิบห้าวัน** นับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลา**ไม่น้อยกว่าสามสิบวัน** โดยอย่างน้อยปีละสองครั้งภายในเดือน **เมษายน** และภายในเดือน **ตุลาคม** ของทุกปี ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓ (๓)

**ขั้นตอนที่ ๕**

ผู้บริหารท้องถิ่น **เสนอผลการติดตามและประเมินผลต่อสภาท้องถิ่น** **และคณะกรรมการพัฒนาท้องถิ่น** พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผย**ภายในสิบห้าวัน** นับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศโดยเปิดเผย **ไม่น้อยกว่าสามสิบวัน** โดยอย่างน้อยปีละสองครั้งภายในเดือน **เมษายน** และภายในเดือน **ตุลาคม**ของทุกปี ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๔ (๕)

**๕. กรอบและแนวทางในการติดตามและประเมินผล**

คณะกรรมการติดตามและประเมินผลแผนพัฒนาองค์การบริหารส่วนตำบลหนองงูเหลือม ได้กำหนดกรอบและแนวทางในการติดตามและประเมินผลแผนพัฒนาขององค์การบริหารส่วนตำบลหนองงูเหลือม โดยอาศัยหนังสือกระทรวงมหาดไทยและคู่มือของกรมส่งเสริมการปกครองท้องถิ่น ดังนี้

* หนังสือกระทรวงมหาดไทย ด่วนที่สุด ที่ มท ๐๘๑๐.๒/ว ๔๘๓๐ ลงวันที่ ๒๒ พฤศจิกายน ๒๕๕๖ เรื่อง แนวทางและหลักเกณฑ์การจัดทำและประสานแผนพัฒนาสามปี (พ.ศ. ๒๕๕๘ – ๒๕๖๐) ขององค์กรปกครองส่วนท้องถิ่น
* หนังสือกระทรวงมหาดไทย ด่วนที่สุด ที่ มท ๐๘๑๐.๒/ว ๐๗๐๓ ลงวันที่ ๒ กุมภาพันธ์ ๒๕๕๘ เรื่อง แนวทางและหลักเกณฑ์การจัดทำและประสานแผนพัฒนาสามปีขององค์กรปกครองส่วนท้องถิ่น
* หนังสือกระทรวงมหาดไทย ด่วนที่สุด ที่ มท ๐๘๑๐.๒/ว ๐๖๐๐ ลงวันที่ ๒๙ มกราคม ๒๕๕๙เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น
* หนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๕๗๙๗ ลงวันที่ ๑๐ ตุลาคม ๒๕๕๙ เรื่อง ซักซ้อมแนวทางการจัดทำและประสานแผนพัฒนาท้องถิ่นสี่ปี (พ.ศ. ๒๕๖๑ – ๒๕๖๔) ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙
* คู่มือการติดตามและประเมินผลการจัดทำและแปลงแผนไปสู่การปฏิบัติขององค์กรปกครองส่วนท้องถิ่น (โดยกรมส่งเสริมการปกครองท้องถิ่นร่วมกับมหาวิทยาลัยธรรมศาสตร์) ตามหนังสือกระทรวงมหาดไทยและคู่มือดังกล่าวคณะกรรมการจึงได้กำหนดกรอบและแนวทางในการติดตามและประเมินผล ดังนี้

**๕.๑ กรอบเวลา (time & timeframe) ความสอดคล้อง (relevance) ความพอเพียง(adequacy) ความก้าวหน้า (progress) ประสิทธิภาพ (efficiency) ประสิทธิผล (effectiveness) ผลลัพธ์และผลผลิต (outcome and output) การประเมินผลกระทบการประเมินผลกระบวนการ (process evaluation)** มีรายละเอียดดังนี้

**(๑) กรอบเวลา (time & timeframe)**

การดำเนินโครงการเป็นไปตามห้วงเวลาที่กำหนดเอาไว้ในแผนการดำเนินงานหรือไม่ และเป็นห้วงเวลาที่ดำเนินการเหมาะสมถูกต้องหรือไม่ มีความล่าช้าเกิดขึ้นหรือไม่

**(๒) ความสอดคล้อง (relevance)**

มีความสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์ประเทศ ค่านิยมหลักของคนไทย นโยบายของรัฐบาล ยุทธศาสตร์และนโยบายของคณะรักษาความสงบแห่งชาติ (คสช.) ยุทธศาสตร์การพัฒนากลุ่มจังหวัด ยุทธศาสตร์การพัฒนาจังหวัดยุทธศาสตร์การพัฒนาองค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนชุมชน แผนเศรษฐกิจพอเพียงท้องถิ่น (ด้านการเกษตรและแหล่งน้ำ) วิสัยทัศน์ พันธกิจ จุดมุ่งหมายเพื่อการพัฒนา แนวทางการพัฒนา นโยบายผู้บริหาร รวมทั้งปัญหา ความต้องการของประชาคมและชุมชน

**(๓) ความพอเพียง (adequacy)**

การบรรจุโครงการในแผนพัฒนาเป็นโครงการที่มีความจำเป็นต่อประชาชนในชุมชน สามารถแก้ไขปัญหาที่เกิดขึ้นได้ในชุมชน และสามารถดำเนินการได้ตามอำนาจหน้าที่ของท้องถิ่น โดยคำนึงถึงงบประมาณของท้องถิ่น

**(๔) ความก้าวหน้า (Progress)**

พิจารณาถึงความก้าวหน้าในอนาคตของท้องถิ่น โดยพิจารณาจาก

**๑) ด้านโครงสร้างพื้นฐาน**

มีโครงสร้างพื้นฐานที่ดี มีถนนในการสัญจรไปมาได้สะดวก ปลอดภัย ประชาชนมีน้ำใช้ในการอุปโภค-บริโภคทุกครัวเรือน ประชาชนมีไฟฟ้าใช้ครบทุกครัวเรือน และมีไฟฟ้าสาธารณะครบทุกจุด มีแหล่งน้ำในการเกษตรพอเพียง

**๒) ด้านงานส่งเสริมคุณภาพชีวิต**

เด็กได้รับการศึกษาขั้นพื้นฐานทุกคน ผู้สูงอายุ ผู้พิการ ผู้ป่วยเอดส์ผู้ด้อยโอกาสได้รับการดูแลอย่างทั่วถึง กลุ่มอาชีพมีความแข้งแข็ง โรคติดต่อ โรคระบาด โรคอุบัติใหม่ลดลง สภาพความเป็นอยู่ดีขึ้น มีที่อยู่อาศัยที่มีสภาพมั่นคงแข็งแรง ประชาชนมีสุขภาพร่างกายแข็งแรง

**๓) ด้านการจัดระเบียบชุมชนและการรักษาความสงบเรียบร้อย**

ประชาชนได้รับความปลอดภัยในชีวิตและทรัพย์สิน ชุมชนปลอดยาเสพติด ปลอดการพนัน อบายมุข การทะเลาะวิวาท

**๔) ด้านเศรษฐกิจ พาณิชยกรรม และการท่องเที่ยว**

มีการขยายตัวทางเศรษฐกิจ การพาณิชยกรรมเพิ่มมากขึ้น มีการท่องเที่ยวในท้องถิ่นเพิ่มมากขึ้น ประชาชนมีรายได้เพิ่มขึ้นและเพียงพอในการดำรงชีวิต

**๕) ด้านทรัพยากรธรรมชาติและสิ่งแวดล้อม**

ทรัพยากรธรรมชาติไม่ถูกทำลาย สภาพแวดล้อมในชุมชนดีขึ้น ปราศจากมลภาวะที่เป็นพิษ ขยะในชุมชนลดลงและถูกกำจัดอย่างเหมาะสม ปริมาณน้ำเสียลดลง ระบบการระบายน้ำดีขึ้น

**๖) ด้านศิลปะ วัฒนธรรม จารีตประเพณีและภูมิปัญญาท้องถิ่น**

ศิลปะ วัฒนธรรม จารีตประเพณี และภูมิปัญญาท้องถิ่นยังคงอยู่ และได้รับการส่งเสริมอนุรักษ์สู่คนรุ่นต่อไป ประชาชน เด็กและเยาวชนในท้องถิ่นมีจิตสำนึก เกิดความตระหนัก และเข้ามามีส่วนร่วมในการอนุรักษ์ ฟื้นฟู และสืบสานภูมิปัญญาและคุณค่าความหลากหลายทางวัฒนธรรม ทั้งที่เป็นชีวิต ค่านิยมที่ดีงาม และความเป็นไทย รวมทั้งได้เรียนรู้ความสำคัญ รู้จักวิถีชีวิต รู้ถึงคุณค่าของประวัติศาสตร์ในท้องถิ่น ความเป็นมาและวัฒนธรรมประเพณีของท้องถิ่น อันจะสร้างความภูมิใจและจิตสำนึกในการรักษาวัฒนธรรมประเพณีของท้องถิ่นสืบไป

**(๕) ประสิทธิภาพ (efficiency)**

ติดตามและประเมินโครงการที่ดำเนินการว่าสามารถดำเนินการได้บรรลุวัตถุประสงค์หรือไม่มีผลกระทบเกิดขึ้นหรือไม่ ผู้เข้าร่วมโครงการมีความพึงพอใจหรือไม่ การดำเนินโครงการสามารถแก้ไขปัญหาของชุมชนได้หรือไม่ งบประมาณถูกใช้ไปอย่างประหยัดและคุ้มค่า ทรัพย์สินสิ่งของ เช่น วัสดุ อุปกรณ์ ครุภัณฑ์ ถูกใช้ไปอย่างคุ้มค่า มีการบำรุงรักษาและซ่อมแซม มีการปรับปรุงหรือไม่

**(๖) ประสิทธิผล (effectiveness)**

ประชาชนมีความพึงพอใจมากน้อยเพียงใด ปัญหาของหมู่บ้านประชาชนได้รับการแก้ไขหรือไม่ มีผลกระทบต่อประชาชนในชุมชนหรือไม่

**(๗) ผลลัพธ์และผลผลิต (outcome and output)**

ประชาชน หมู่บ้าน ได้รับอะไรจากการดำเนินโครงการขององค์การบริหารส่วนตำบล ซึ่งส่งผลไปถึงการพัฒนาจังหวัด ภูมิภาคและระดับประเทศ

**(๘) การประเมินผลกระทบการประเมินผลกระบวนการ (process evaluation)**

เป็นการประเมินถึงผลกระทบต่อชุมชนและสังคมและหน่วยงานที่เกี่ยวข้อง โดยพิจารณาถึงผลกระทบต่อสุขภาพของประชาชน สังคม สภาพแวดล้อม สิ่งแวดล้อม ธรรมชาติ เศรษฐกิจ ว่ามีผลกระทบเกิดขึ้นอย่างไร สาเหตุจากอะไร ประเมินผลกระบวนการการดำเนินงานโครงการ กระบวนการเหมาะสม ถูกต้องหรือไม่

**๕.๒ การวิเคราะห์สภาพแวดล้อมของท้องถิ่น**

คณะกรรมการติดตามและประเมินผลแผนพัฒนา ดำเนินการวิเคราะห์สภาพแวดล้อมท้องถิ่น ในระดับหมู่บ้านและทั้งในเขตองค์กรปกครองส่วนท้องถิ่น และรวมทั้งตำบล ซึ่งมีปฏิสัมพันธ์ซึ่งกันและกันกับสภาพแวดล้อมภายใต้สังคมที่เป็นทั้งระบบเปิดมากกว่าระบบปิดในปัจจุบัน โดยการวิเคราะห์สภาพแวดล้อมเป็นการวิเคราะห์สภาพแวดล้อมทั้งภายนอกและภายใน ดังนี้

**(๑) การวิเคราะห์สภาพแวดล้อมภายนอก**

คณะกรรมการติดตามและประเมินผลแผนพัฒนา ดำเนินการวิเคราะห์สภาพแวดล้อมภายนอก เป็นการตรวจสอบ ประเมินและกรองปัจจัยหรือข้อมูลจากสภาพแวดล้อมภายนอกที่มีผลกระทบต่อท้องถิ่น เช่น สภาพเศรษฐกิจ เทคโนโลยี การเมือง กฎหมาย สังคม สิ่งแวดล้อม วิเคราะห์เพื่อให้เกิดการบูรณาการ (integration) ร่วมกันกับองค์กรปกครองส่วนท้องถิ่น หน่วยงานราชการหรือรัฐวิสาหกิจการวิเคราะห์สภาพภายนอกนี้ เป็นการระบุถึงโอกาสและอุปสรรคที่จะต้องดำเนินการและแก้ไขปัญหาที่เกิดขึ้น

**(๒) การวิเคราะห์สภาพแวดล้อมภายใน**

เป็นการตรวจสอบ ประเมินและกรองปัจจัยหรือข้อมูลจากสภาพแวดล้อมในท้องถิ่น ปัจจัยใดเป็นจุดแข็งหรือจุดอ่อนที่องค์กรปกครองส่วนท้องถิ่นจะแสวงหาโอกาสพัฒนาและหลีกเลี่ยงอุปสรรคที่อาจจะเกิดขึ้นได้ ซึ่งการติดตามและประเมินผลโดยกำหนดให้มีการวิเคราะห์สภาพแวดล้อมภายใน สามารถทำได้หลายแนวทาง เช่น การวิเคราะห์ห่วงโซ่แห่งคุณค่าภายในท้องถิ่น (value-chain analysis) การวิเคราะห์ปัจจัยภายในตามสายงาน (scanning functional resources) เป็นการวิเคราะห์ ตรวจสอบ ติดตามองค์กรปกครองส่วนท้องถิ่นเพื่อวิเคราะห์ถึงจุดแข็งและจุดอ่อน

**๕.๓ การติดตามประเมินผลแผนพัฒนาขององค์การบริหารส่วนตำบลหนองงูเหลือม**

* ติดตามและประเมินผลแผนยุทธศาสตร์การพัฒนา (พ.ศ. ๒๕๕๙ – ๒๕๖๓)
* ติดตามและประเมินผลแผนพัฒนาสามปี (พ.ศ. ๒๕๖๐–๒๕๖๒)

๕.๔ ดำเนินการตรวจสอบในระหว่างการดำเนินโครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ว่าสามารถเป็นไปตามเป้าหมายที่ตั้งไว้หรือไม่

๕.๕ สรุปผลการดำเนินโครงการในแผนพัฒนา

๕.๖ สรุปผลการประเมินความพึงพอใจ

๕.๗ เปรียบเทียบผลการดำเนินงานในปีที่ผ่านมาและในปีปัจจุบัน

๕.๘ เสนอแนะความคิดเห็นที่ได้จากการติดตามและประเมินผล

**๖. ระเบียบ และวิธีการในการติดตามและประเมินผล**

ระเบียบ วิธีในการติดตามและประเมินผล วิธีการในการติดตามและประเมินผลแผนพัฒนา ซึ่งต้องกำหนดวิธีการติดตามและประเมิน กำหนดห้วงเวลาในการติดตามและประเมินผล โดยมีองค์ประกอบที่สำคัญ ๒ประการ ดังนี้

**๖.๑ ระเบียบในการติดตามและประเมินผลแผนพัฒนา ระเบียบวิธีในการติดตามและประเมินผลแผนพัฒนา** มีองค์ประกอบ ๔ ประการ ดังนี้

**(๑) ผู้เข้าร่วมติดตามและประเมินผล** ได้แก่ คณะกรรมการติดตามและประเมินผู้รับผิดชอบแผนพัฒนา สมาชิกสภา ประชาชนในท้องถิ่น ผู้มีส่วนเกี่ยวข้อง และผู้มีส่วนได้เสีย (stakeholders) ในท้องถิ่น ผู้รับผิดชอบโครงการ

**(๒) ขั้นตอนในการติดตามและประเมินผล**

**(๓) ห้วงระยะเวลาในการติดตามและประเมินผล**

คณะกรรมการต้องดำเนินการติดตามรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผย **ภายในสิบห้าวัน** นับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลา **ไม่น้อยกว่าสามสิบวัน** โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี โดยสามารถติดตามเป็นรายไตรมาสและรายหกเดือนได้ ดังนี้

**รายไตรมาส**

(๑) ไตรมาสที่ ๑ (เดือน ตุลาคม – ธันวาคม)

(๒) ไตรมาสที่ ๒ (เดือน มกราคม – มีนาคม)

(๓) ไตรมาสที่ ๓ (เดือน เมษายน – มิถุนายน)

(๔) ไตรมาสที่ ๔ (เดือน กรกฎาคม – กันยายน)

**ระยะ ๖ เดือน**

(๑) เดือน ตุลาคม – มีนาคม

(๒) เดือน เมษายน – กันยายน

**(๔) เครื่องมือ** อันได้แก่

เครื่องมือ อุปกรณ์ สิ่งที่ใช้เป็นสื่อสำหรับการติดตามและประเมินผล เพื่อใช้ในการรวบรวมข้อมูลแผนพัฒนาที่ได้กำหนดขึ้น ซึ่งมีผลต่อการพัฒนาท้องถิ่น ข้อมูลดังกล่าวเป็นได้ทั้งข้อมูลเชิงปริมาณ และข้อมูลเชิงคุณภาพ มีความจำเป็นและสำคัญในการนำมาหาค่าและผลของประโยชน์ที่ได้รับจากแผนพัฒนา เป็นแบบสอบถาม แบบวัดคุณภาพแผน แบบติดตามและประเมินผลโครงการสำหรับแผนพัฒนาเพื่อความสอดคล้องของยุทธศาสตร์และโครงการ แบบตัวบ่งชี้ของการปฏิบัติงาน แบบบันทึกข้อมูล แบบรายงาน เพื่อนำไปวิเคราะห์ทางสถิติ และการหาผลสัมฤทธิ์โดยรูปแบบต่าง ๆ ที่สอดคล้องกับบริบทของท้องถิ่น

**(๕) กรรมวิธี** อันได้แก่

เป็นเป็นวิธีการติดตามและประเมินผล จะต้องศึกษาเอกสารที่เกี่ยวข้องกับยุทธศาสตร์ ซึ่งเป็นการตรวจดูเอกสารหลักฐานต่างๆ ที่เป็นทรัพย์สินขององค์กรปกครองส่วนท้องถิ่น ที่เกี่ยวข้องกับการพัฒนาท้องถิ่น โดยดำเนินการตรวจสอบเอกสารหลักฐานต่าง ๆ อันได้แก่แผนพัฒนา แผนการดำเนินการ ข้อบัญญัติงบประมาณรายจ่าย การลงนามในสัญญา การเบิกจ่ายงบประมาณ เอกสารการดำเนินโครงการ ทรัพย์สินต่างๆ มีอยู่จริงหรือไม่ สภาพของทรัพย์สินนั้นเป็นอย่างไร อันได้แก่ ครุภัณฑ์ที่ดินและสิ่งก่อสร้าง กลุ่มผลประโยชน์ต่าง ๆ เพื่อตรวจดูว่าดำเนินการให้เป็นไปตามวัตถุประสงค์และได้รับผลตามที่ตั้งไว้หรือไม่ โดยการเก็บข้อมูล วิเคราะห์ข้อมูล (data analysis)

**๖.๒ วิธีในการติดตามและประเมินผล**

**(๑) การออกแบบการติดตามและประเมินผล**

ดำเนินการออกแบบการติดตามประเมินผล เริ่มจากการเก็บรวบรวมข้อมูล การนำข้อมูลมาวิเคราะห์ เปรียบเทียบ การค้นหาผลกระทบของการดำเนินโครงการ ผลกระทบต่อองค์กร สอบถามข้อมูลจากผู้รับผิดชอบโครงการ นำมาวิเคราะห์ปัญหา สรุปผลเสนอแนะการแก้ไขปัญหา

**(๒) วิธีการเก็บรวมรวมข้อมูลการติดตามและประเมินผลแผนพัฒนา**

โดยดำเนินการเก็บข้อมูลจากแผนยุทธศาสตร์การพัฒนา แผนพัฒนาสี่ปี แผนการดำเนินการ ข้อบัญญัติงบประมาณรายจ่าย เอกสารการเบิกจ่าย ภาพถ่าย เอกสารการดำเนินโครงการจากผู้รับผิดชอบโครงการ ลงพื้นที่ตรวจสอบ สอบถามประชาชนในพื้นที่

**๗. เครื่องมือที่ใช้ในการติดตามและประเมินผล**

สิ่งที่จะทำให้การติดตามและประเมินผลมีประสิทธิภาพก็คือเครื่องมือที่ใช้ในการดำเนินการติดตามประเมินผลตามที่กล่าวไปแล้วในระเบียบวิธีการติดตามและประเมินผล คณะกรรมการได้พิจารณาเครื่องมือที่ใช้ในการติดตามและประเมินผลแผนพัฒนาขององค์การบริหารส่วนตำบล ดังนี้

**๗.๑ การประเมินผลในเชิงปริมาณ**

**(๑) แบบตัวบ่งชี้ในการปฏิบัติงาน** ตามหนังสือกระทรวงมหาดไทย ด่วนที่สุด ที่ มท ๐๘๑๐.๒/ว๐๖๐๐ ลงวันที่ ๒๙ มกราคม ๒๕๕๙ เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น

**(๒) แบบอื่นๆ : ตามคู่มือกรมส่งเสริมการปกครองท้องถิ่น** ดังนี้

* **แบบที่ ๑** แบบการกำกับการจัดทำแผนยุทธศาสตร์ขององค์กรปกครองส่วนท้องถิ่น
* **แบบที่ ๒** แบบติดตามผลการดำเนินงานขององค์กรปกครองส่วนท้องถิ่น
* **แบบที่ ๓** แบบประเมินผลการดำเนินงานตามแผนยุทธศาสตร์

**(๓) ข้อมูลในระบบ e-plan** ([www.dla.go.th](http://www.dla.go.th))

**๗.๒ การติดตามประเมินผลรายโครงการ**

กำหนดให้ผู้รับผิดชอบโครงการเป็นผู้รับผิดชอบดำเนินการติดตามโครงการโดยผู้รับผิดชอบโครงการอาจมอบหมายให้บุคคล หรือ คณะกรรมการ หรือ คณะทำงาน กำหนดแบบและวิธีการติดตามและประเมินได้ตามความเหมาะสม และสรุปปัญหา-อุปสรรค ข้อเสนอแนะหรือแสดงความคิดเห็น

**๘. ประโยชน์ของการติดตามและประเมินผล**

๑) ทำให้ทราบถึงการนำนโยบายไปปฏิบัติมีสมรรถภาพในการจัดการและบริหารมากน้อยเพียงใด

๒) เห็นจุดสำคัญที่จะต้องปรับปรุงแก้ไขอย่างชัดเจน ทั้งวัตถุประสงค์ของแผนงาน ขั้นตอนการปฏิบัติ ทรัพยากรที่ต้องใช้ ช่วงเวลาที่จะต้องกระทำให้เสร็จ ซึ่งจะทำให้แผนงานมีความเหมาะสมต่อการนำไปปฏิบัติให้บรรลุวัตถุประสงค์อย่างมีประสิทธิภาพยิ่งขึ้น

๓) ทำให้ทราบว่าจะต้องเปลี่ยนแปลงโครงการอย่างไรบ้างให้เหมาะสม ระดับการเปลี่ยนแปลงมากน้อยแค่ไหน การเปลี่ยนแปลงจะก่อให้เกิดผลกระทบอะไรบ้าง อาทิ เช่น การเปลี่ยนแปลงวัตถุประสงค์บางส่วน การเปลี่ยนแนวทางการปฏิบัติ หรือการเปลี่ยนแปลงหน่วยงานที่รับผิดชอบการนำโครงการไปปฏิบัติ เป็นต้น

๔) ทำให้ทราบว่ามาตรการหรือกิจกรรมที่ใช้อยู่มีข้อบกพร่องอะไรบ้าง ข้อบกพร่องดังกล่าวเกิดจากสาเหตุอะไร เพื่อนำมาประมวลผลเพื่อแสวงหาแนวทางแก้ไขปรับปรุงมาตรการใหม่ให้เหมาะสมต่อการนำไปปฏิบัติให้บรรลุวัตถุประสงค์ยิ่งขึ้น

๕) ทำให้ทราบว่าขั้นตอนใดบ้างที่มีปัญหาอุปสรรค และปัญหาอุปสรรคเหล่านั้นเกิดจากสาเหตุอะไร เมื่อทราบข้อมูลทั้งหมด การประเมินผลจะเป็นเครื่องมือสำคัญในการปรับปรุงขั้นตอนการทำงานของแผนงานให้มีความกระจ่างชัด เพื่อขจัดปัญหาอุปสรรคที่เกิดขึ้นในแต่ละขั้นตอนให้หมดไป

๖) ทำให้ทราบว่าแผนงานที่นำไปปฏิบัติมีจุดแข็ง (strengths) และจุดอ่อน (weaknesses) อะไรบ้าง และจุดอ่อนที่พบเกิดจากสาเหตุอะไรและจะแก้ไขได้อย่างไร เมื่อได้ทำการวิเคราะห์ข้อมูลครบถ้วนแล้ว ผลการวิเคราะห์จะนำไปสู่การพัฒนาแผนงานให้มีความเหมาะสม และมีประสิทธิภาพยิ่งขึ้น

๗) ทำให้ผู้ให้การสนับสนุนการนำโครงการไปปฏิบัติและผู้สนับสนุนการประเมินผลทราบผลของการนำนโยบายไปปฏิบัติบรรลุวัตถุประสงค์เพียงใด มีปัญหาอุปสรรคที่จะต้องปรับปรุงแก้ไขโครงการหรือไม่ (ผู้สนับสนุนทางการเงินมี ๒ ส่วน คือ ส่วนแรก คือ ผู้สนับสนุนการเงินแก่โครงการ เพื่อให้การนำโครงการไปปฏิบัติประสบผลสำเร็จ และส่วนที่สอง คือ ผู้ให้การสนับสนุนทางการเงินเพื่อทำการประเมินผลโครงการทั้งผู้ให้การสนับสนุนการนำโครงการไปปฏิบัติและผู้สนับสนุนทางการเงิน เพื่อทำการประเมินผลต่างๆ)

๘) การประเมินจะชี้ให้เห็นว่าแนวความคิดริเริ่มใหม่ในการแก้ไขปัญหาของท้องถิ่นประสบความสำเร็จตามวัตถุประสงค์ที่กำหนดไว้เพียงใด มีปัญหาและอุปสรรคในการดำเนินงานอย่างไรบ้าง และปัญหาอุปสรรคเหล่านี้ได้ผลเพียงใด และหรือจะต้องปรับปรุงในส่วนใดบ้าง

๙) การประเมินจะทำให้เกิดความกระจ่างชัดว่าโครงการใดที่นำไปปฏิบัติแล้วได้ผลดีสมควรจะขยายโครงการให้ครอบคลุมกว้างขวางยิ่งขึ้น หรือโครงการใดมีปัญหาอุปสรรคมากและไม่สอดคล้องกับการแก้ไขปัญหาของสังคมควรจะยุติโครงการเสียเพื่อลดความสูญเสียให้น้อยลง หรือในกรณีที่มีโครงการที่มีลักษณะแข่งขันกันการประเมินผลจะทำให้ทราบว่าโครงการใดมีประสิทธิภาพในการแก้ไขปัญหาของสาธารณชนสมควรสนับสนุนให้ดำเนินการต่อไป ส่วนโครงการที่ไม่ประสบความสำเร็จ หรือให้ผลตอบแทนน้อยกว่ามากก็ควรยกเลิกทิ้งเสีย

**๙. คณะกรรมการติดตามและประเมินผลแผนพัฒนาท้องถิ่น องค์การบริหารส่วนตำบลหนองงูเหลือม**

1. นาย สนั่น ชลอกลาง ผู้ทรงคุณวุฒิ ประธานกรรมการ
2. นาย บัญชา กมลกลาง สมาชิก อบต. ม.๙ กรรมการ
3. นาย ประทีป ล้อมงูเหลือม สมาชิก อบต. ม.๔ กรรมการ
4. นาย บุญเชิด เกียรติโพธิ์ สมาชิก อบต. ม.๑๒ กรรมการ
5. นาย สมศักดิ์ มันกลาง สมาชิก อบต. ม.๙ กรรมการ
6. นาย สมนึก เสดโคกสูง ผู้แทนประชาคมตำบล กรรมการ
7. ผู้แทนเกษตรอำเภอเฉลิมพระเกียรติ ผู้แทนภาคราชการ กรรมการ
8. ผู้แทนพัฒนาชุมชนอำเภอเฉลิมพระเกียรติ ผู้แทนภาคราชการ กรรมการ
9. นาย โอวาส หว่างกลาง ผู้อำนวยการกองช่าง กรรมการ
10. นาย บุญส่ง ปึ้งสุวรรณ ผู้ทรงคุณวุฒิ กรรมการ
11. นางสาวป.วิจิตรา ชาติงูเหลือม หัวหน้าสำนักปลัด กรรมการ
12. นาย ธนดล ทองประกอบ นักวิเคราะห์ ฯ เลขานุการ
13. นางสาว เจนจิรา ใจงูเหลือม ผู้ช่วยนักวิเคราะห์ ฯ ผู้ช่วยเลขานุการ

**ส่วนที่ ๒**

**วิสัยทัศน์ พันธกิจ จุดมุ่งหมาย และยุทธศาสตร์การพัฒนา**

**วิสัยทัศน์ (Vision)**

***“ตำบลน่าอยู่ มุ่งสู่การผลิตข้าวมาตรฐาน”***

**พันธกิจ (Mission)**

1. พัฒนาหมู่บ้านชุมชนให้น่าอยู่มีความเข้มแข็ง โดยได้รับบริการสาธารณะโครงสร้างพื้นฐานที่จำเป็น เพื่อรองรับขยายตัวของชุมชนและเศรษฐกิจ
2. ปรับปรุงสภาพภูมิทัศน์ที่สาธารณประโยชน์
3. กำจัดขยะมูลฝอย สิ่งปฏิกูล และมลภาวะสิ่งแวดล้อมที่มีอย่างยั่งยืน
4. ส่งเสริมและพัฒนาศักยภาพของคนให้มีรายได้เพิ่มขึ้น ครอบครัวและชุมชนในการพึ่งตนเอง
5. พัฒนาระบบการบริหารจัดการภาครัฐที่มีและมีส่วนร่วมจากทุกภาคส่วน

**จุดมุ่งหมายการพัฒนา (Goals)**

1. ก่อสร้าง ปรับปรุง ซ่อมแซม พัฒนาโครงสร้างพื้นฐานให้ได้มาตรฐานเพียงพอต่อความต้องการ

ของประชาชน และเพื่อรองรับการขยายตัวของชุมชนให้มีความเจริญยิ่งขึ้น

1. ปรับปรุง ส่งเสริม พัฒนาอาชีพ การศึกษา สาธารณสุข สงเคราะห์ เพื่อยกระดับคุณภาพชีวิตของ

ประชาชนให้ดีขึ้นพร้อมกับมีสุขภาพ พลานามัย แข็งแรงสมบูรณ์

1. ส่งเสริม อนุรักษ์ เพิ่มพูนการเรียนรู้ของชุมชนและกิจกรรมทางศาสนา พร้อมธำรงไว้ซึ่ง

ศิลปวัฒนธรรม จารีตประเพณี และภูมิปัญญาท้องถิ่นให้คงสืบต่อไป

1. ส่งเสริมการพัฒนา ปรับปรุงการมีส่วนร่วมในการจัดระเบียบชุมชน และการรักษาความสงบ

เรียบร้อย การสร้างความมั่นคงเพื่อความปลอดภัยในชีวิตและทรัพย์สินของประชาชน

1. ส่งเสริม พัฒนา การบริหารจัดการที่ดีให้มีประสิทธิภาพ ลดขั้นตอนและระยะเวลาในการ

ปฏิบัติงานเพื่อให้ประชาชนได้รับบริการอย่างรวดเร็วถูกต้องเป็นธรรม และเข้ามามีส่วนร่วมในการพัฒนา

ท้องถิ่น

1. ส่งเสริม การบริหารจัดการทรัพยากรธรรมชาติและสิ่งแวดล้อมได้รับการบริหารจัดการที่ยั่งยืน

เพื่อนำไปสู่การบรรลุวิสัยทัศน์ขององค์กร องค์การบริหารส่วนตำบลหนองงูเหลือม มียุทธศาสตร์หลักที่จะดำเนินการให้ประสบความสำเร็จรวม **๘ ยุทธศาสตร์** และมีแนวทางการพัฒนาองค์การบริหารส่วนตำบล หนองงูเหลือม จำนวน ๒๖ แนวทาง ซึ่งเป็นการสนับสนุนยุทธศาสตร์การพัฒนาจังหวัดนครราชสีมาให้บรรลุเป้าประสงค์ ดังนี้

**๑. ยุทธศาสตร์การพัฒนาการเกษตร**

**เป้าหมาย**

เพื่อลดต้นทุนการผลิต เสริมสร้างขีดความสามารถในการผลิตสินค้าการเกษตร ส่งเสริมการนำข้อมูลข่าวสารสารสนเทศเพื่อใช้ในการผลิตสินค้าการเกษตร

**แนวทางการพัฒนา**

๑) พัฒนาปรับปรุงพันธุ์พืช และเมล็ดพันธุ์ที่ดีมีคุณภาพเพื่อเกษตรกรจะได้เพิ่มผลผลิต

๒) ลดต้นทุนการผลิต และเพิ่มมูลค่าผลผลิตทางการเกษตร

๓) สนับสนุนการทำเกษตร ทางเลือก

**ตัวชี้วัด**

๑) ร้อยละของปริมาณผลผลิตทางการเกษตรเพิ่มขึ้น

๒) ร้อยละของมูลค่าผลผลิตทางการเกษตรเพิ่มขึ้น

**๒. ยุทธศาสตร์ด้านการพัฒนาแหล่งน้ำ**

**เป้าหมาย**

สร้างความเข้มแข็งในการบริหารจัดการน้ำเพื่อการพัฒนาอย่างยั่งยืน

**แนวทางการพัฒนา**

๑) พัฒนาขุดลอกคูคลอง และก่อสร้างแหล่งน้ำ เพื่อการอุปโภค และบริโภค

๒) สร้างและเก็บกักน้ำเพื่อการเกษตร รวมทั้งการแก้ไขปัญหาน้ำท่วมและน้ำแล้ง

**ตัวชี้วัด**

๑) ร้อยละโครงการพัฒนาแหล่งน้ำเพื่อการอุปโภค บริโภคเพิ่มขึ้น

๒) ร้อยละโครงการเก็บกักน้ำเพื่อการเกษตรและแก้ไขปัญหาน้ำท่วม น้ำแล้ง

**๓. ยุทธศาสตร์ด้านการพัฒนาสังคม**

**เป้าหมาย**

เพื่อพัฒนาคุณภาพชีวิตและแก้ไขปัญหาความเดือดร้อนของประชาชนส่งเสริมอาชีพ เพิ่มรายได้ อยู่ดี กินดี มีสุข

**แนวทางการพัฒนา**

๑) ส่งเสริมพัฒนาคุณภาพชีวิตของสตรี ผู้สูงอายุ ผู้พิการและผู้ด้อยโอกาส

๒) ส่งเสริมสุขภาพ อนามัยของประชาชน ให้มีสุขภาพแข็งแรง โดยการเรียนรู้ดูแลสุขภาพ

และการป้องกันโรคและควบคุมโรค

๓) สนับสนุนการปฏิบัติการเพื่อป้องกันและแก้ไขปัญหายาเสพติด

๔) ส่งเสริมสนับสนุนอาชีพให้แก่ประชาชน

**ตัวชี้วัด**

๑) จำนวนครัวเรือนที่ผ่านเกณฑ์ จปฐ.

๒) ร้อยละของผู้ที่ได้รับบริการด้านสาธารณสุขเพิ่มขึ้น

๓) ร้อยละของจำนวนผู้เสพผู้ค้ายาเสพติด

๔) จำนวนผู้ว่างงานลดลง

**๔. ยุทธศาสตร์ด้านการพัฒนาโครงสร้างพื้นฐาน**

**เป้าหมาย**

ก่อสร้างหรือปรับปรุงซ่อมแซมโครงสร้างพื้นฐาน ขอบเขต อบต.หนองงูเหลือม ให้สามารถเชื่อมโยง ถึงกันได้สะดวก มีสาธารณูปโภค สาธารณูปการที่มีมาตรฐาน รองรับการพัฒนา ด้านเศรษฐกิจ และอุตสาหกรรม

**แนวทางการพัฒนา**

๑) ก่อสร้างหรือปรับปรุงเส้นทางคมนาคม

๒) ก่อสร้างและปรับปรุงระบบระบายน้ำให้ควบคู่ไปกับการปรับปรุงถนนสายหลักถนนสายรอง

และถนนในหมู่บ้าน

๓) ขยายเขตไฟฟ้าในครัวเรือนและไฟสาธารณะ

๔) ปรับปรุงระบบการผลิตประปาให้มีความสะอาดและเพียงพอกับความต้องการ

๕) จัดให้มีสถานที่สำหรับการออกกำลังกายและนันทนาการ

**ตัวชี้วัด**

๑) ร้อยละของโครงการด้านโครงสร้างพื้นฐานที่นำสู่การปฏิบัติ

**๕. ยุทธศาสตร์ด้านการพัฒนาการศึกษา ศาสนา วัฒนธรรม กีฬา และการท่องเที่ยว**

**เป้าหมาย**

เพื่อส่งเสริมพัฒนาการศึกษา ให้มีประสิทธิภาพ ปรับปรุงศูนย์พัฒนาเด็กเล็กให้มีความพร้อมตามเกณฑ์มาตรฐานที่กำหนด สนับสนุนศิลปวัฒนธรรมและประเพณีท้องถิ่น เพื่ออนุรักษ์สืบสานและเชื่อมโยง สู่การท่องเที่ยว

**แนวทางการพัฒนา**

๑) ส่งเสริมและพัฒนาการศึกษาทุกระดับ ทั้งในระบบและนอกระบบ

๒) พัฒนา ฟื้นฟู และส่งเสริมกิจกรรมด้านศาสนา ศิลปวัฒนธรรม จารีตประเพณีและภูมิปัญญา

ท้องถิ่น และเชื่อมโยงสู่กิจกรรมการท่องเที่ยว

๓) ส่งเสริมและสนับสนุนการกีฬาและนันทนาการ

**ตัวชี้วัด**

๑) ร้อยละของประชาชนที่ได้รับการพัฒนา ด้านการศึกษา

๒) ร้อยละของจำนวนประชาชนที่เข้าร่วมกิจกรรมด้านศาสนา วัฒนธรรม จารีตประเพณีและ

ภูมิปัญญาท้องถิ่นเพิ่มขึ้น

๓) ร้อยละของจำนวนประชาชนที่เข้าร่วมกิจกรรมกีฬาและนันทนาการ

**๖. ยุทธศาสตร์ด้านการบริหารจัดการและการท่องเที่ยว**

**เป้าหมาย**

เพื่อพัฒนาสถานที่ทำการขององค์การบริหารส่วนตำบล เครื่องมือ เครื่องใช้ให้มีความพร้อมในการให้บริการประชาชน บุคลากรในองค์กรมีความรู้ความสามารถและมีคุณธรรม จริยธรรม ประชาชนมีส่วนร่วมในการพัฒนาตำบลภายใต้กระบวนการ “ร่วมคิด ร่วมทำ ร่วมตัดสินใจ”

**แนวทางการพัฒนา**

๑) ปรับปรุงโครงสร้างการบริหารงาน และสถานที่ทำงานขององค์การบริหารส่วนตำบล

หนองงูเหลือมให้มีความพร้อม และเหมาะสม เพื่อรองรับการปฏิบัติภารกิจหน้าที่ตาม

กฎหมายกำหนดอย่างมีประสิทธิภาพ

๒) ส่งเสริมพัฒนา ความรู้ความสามารถ และคุณธรรม แก่บุคลากรในองค์กรเพื่อประสิทธิภาพ

ในการให้บริการประชาชน

๓) พัฒนาระบบการเผยแพร่ข้อมูลข่าวสารต่างๆ ขององค์การบริหารส่วนตำบลหนองงูเหลือม

ไปสู่ประชาชนให้รวดเร็วและมีประสิทธิภาพ

๔) ส่งเสริมการเมืองการปกครองในระบบประชาธิปไตยและการมีส่วนร่วมในการพัฒนาตำบล

ของประชาชนและองค์กรต่างๆ

**ตัวชี้วัด**

๑) ร้อยละ ระดับความพึงพอใจของผู้รับบริการ

๒) ร้อยละของจำนวนบุคลากรที่ได้รับการพัฒนา

๓) ร้อยละของงบประมาณในการจัดหาเครื่องมือเครื่องใช้อุปกรณ์ในการปฏิบัติงาน

**๗. ยุทธศาสตร์ด้านการอนุรักษ์ทรัพยากรธรรมชาติและสิ่งแวดล้อม**

**เป้าหมาย**

เพื่อส่งเสริมความร่วมมือในการบริหารจัดการขยะ การรักษาสภาพแวดล้อมของชุมชน การอนุรักษ์ทรัพยากรธรรมชาติ ปรับปรุงภูมิทัศน์ เพิ่มพื้นที่สีเขียว ส่งเสริมการใช้พลังงานทดแทนจากทรัพยากรธรรมชาติ อย่างเหมาะสม ไม่มีผลกระทบในชุมชน

**แนวทางการพัฒนา**

๑) ส่งเสริมสนับสนุน และสร้างความร่วมมือกับส่วนราชการ เอกชนและประชาชน ในการบริหารจัดการ

ขยะ การรักษาความสะอาดเส้นทางคมนาคม ลำน้ำ และสิ่งแวดล้อมในชุมชน

๒) ส่งเสริมการประหยัดพลังงาน การใช้พลังงานทดแทน การป้องกัน และแก้ไขปัญหาภาวะโลกร้อน

๓) พัฒนาปรับปรุงภูมิทัศน์บึงปรือแวง

**ตัวชี้วัด**

๑) ร้อยละของจำนวนประชาชนที่เข้าร่วมกิจกรรมด้านการอนุรักษ์ทรัพยากรและสิ่งแวดล้อม

**๘. ยุทธศาสตร์ด้านการรักษาความปลอดภัยในชีวิตและทรัพย์สิน**

**เป้าหมาย**

เพื่อพัฒนางานการแพทย์ฉุกเฉินให้สามารถบริการประชาชนได้อย่างทั่วถึงและทันท่วงที มีระบบการเตรียมความพร้อมในการป้องกันภัยต่าง ๆ สามารถช่วยเหลือบรรเทาสาธารณภัยได้รวดเร็ว สร้างความเข้มแข็งของชุมชน ในด้านความมั่นคงและความปลอดภัยในชีวิตและทรัพย์สิน

**แนวทางการพัฒนา**

๑) สนับสนุนการดำเนินงานการแพทย์ฉุกเฉินให้มีประสิทธิภาพและสามารถ บริการประชาชนได้อย่าง

ทั่วถึง

๒) พัฒนางานป้องกันและบรรเทาสาธารณภัย

**ตัวชี้วัด**

๑) ร้อยละระดับความพึงพอใจของผู้รับบริการ การแพทย์ฉุกเฉิน

๒) ร้อยละระดับความพึงพอใจของผู้รับบริการ ด้านการป้องกันและบรรเทา สาธารณภัย

๓) ร้อยละระดับความพึงพอใจของประชาชนด้านการสร้างความปลอดภัย ในชีวิตและทรัพย์สิน

**ส่วนที่ ๓**

**การติดตามและประเมินผลแผนพัฒนา**

องค์การบริหารส่วนตำบลหนองงูเหลือม ได้ดำเนินการเพื่อติดตามและประเมินผลแผนพัฒนาองค์การบริหารส่วนตำบลหนองงูเหลือม ประจำปีงบประมาณ พ.ศ. ๒๕๖๑ รอบเดือนเมษายน พ.ศ. ๒๕๖๑ (ระหว่างเดือนตุลาคม พ.ศ. ๒๕๖๐ ถึง มีนาคม พ.ศ. ๒๕๖๑) โดยเก็บข้อมูลการดำเนินงานตามโครงการต่าง ๆ ของทุกส่วนราชการ ทั้งข้อมูลในเชิงปริมาณและเอกสารการรายงานผลการดำเนินงานต่อผู้บริหาร และนำมาสรุปเป็นภาพรวมของการดำเนินงานขององค์การบริหารส่วนตำบลหนองงูเหลือม ดังนี้

**แบบที่ ๑: การกำกับการจัดทำแผนยุทธศาสตร์ขององค์กรปกครองส่วนท้องถิ่น**

**คำชี้แจง :** เป็นแบบประเมินตนเองในเองในการจัดทำแผนยุทธศาสตร์ขององค์กรปกครองส่วนท้องถิ่นโดยจะทำการประเมินและรายงานทุกๆ ครั้ง หลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

|  |  |  |
| --- | --- | --- |
| **ประเด็นการประเมิน** | **มีการดำเนินงาน** | **ไม่มีการดำเนินงาน** |
| **ส่วนที่ ๑ คณะกรรมการพัฒนาท้องถิ่น** |  |  |
| ๑. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| ๒. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| ๓. มีการประชุมอย่างต่อเนื่องสม่ำเสมอ | 🗸 |  |
| ๔. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | 🗸 |  |
| ๕. มีการจัดประชุมคณะกรรมการสนับสนุนท้องถิ่นเพื่อจัดทำแผนพัฒนาท้องถิ่น | 🗸 |  |
| ๖. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผน  ยุทธศาสตร์การพัฒนา | 🗸 |  |
| **ส่วนที่ ๒ การจัดทำแผนการพัฒนาท้องถิ่น** |  |  |
| ๗. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | 🗸 |  |
| ๘. มีการเปิดโอกาสให้ประชาชนเข้ามามีส่วนร่วมในการจัดทำแผน | 🗸 |  |
| ๙. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการ  พัฒนาท้องถิ่น | 🗸 |  |
| ๑๐. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับ  ศักยภาพของท้องถิ่น | 🗸 |  |
| ๑๑. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับ  ยุทธศาสตร์จังหวัด | 🗸 |  |
| ๑๒. มีการกำหนดจุดมุ่งหมายเพื่อการพัฒนาที่ยั่งยืน | 🗸 |  |
| ๑๓. มีการกำหนดเป้าหมายพัฒนาท้องถิ่น | 🗸 |  |
| ๑๔. มีการกำหนดยุทธศาสตร์การพัฒนาและแนวทางการพัฒนา | 🗸 |  |
| ๑๕. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | 🗸 |  |
| ๑๖. มีการอนุมัติและประกาศใช้แผนยุทธศาสตร์การพัฒนา | 🗸 |  |
| ๑๗. มีการจัดทำบัญชีกลุ่มโครงการในแผนยุทธศาสตร์ | 🗸 |  |
| ๑๘. มีการกำหนดรูปแบบการติดตามประเมินผลแผนยุทธศาสตร์ | 🗸 |  |
| **มีการดำเนินการครบถ้วนทุกขั้นตอน** |  |  |

**แบบที่ ๒: แบบติดตามผลการดำเนินงานขององค์กรปกครองส่วนท้องถิ่น**

**คำชี้แจง :** แบบที่ ๒ เป็นแบบติดตามตนเอง โดยมีวัตถุประสงค์เพื่อติดตามผลการดำเนินงานตามแผนยุทธศาสตร์ขององค์กรปกครองส่วนท้องถิ่นภายใต้แผนยุทธศาสตร์การพัฒนาระยะ ๔ ปี โดยมีกำหนดระยะเวลาในการติดตามและรายงานผลการดำเนินงานทุกๆ ๓ เดือน (รายไตรมาส) และ ทุกๆ ๖ เดือน โดยเริ่มตั้งแต่สิ้นสุดโครงการเดือนตุลาคม ๒๕๖๐ – กันยายน ๒๕๖๑

**ส่วนที่ ๑: ข้อมูลทั่วไป**

1. **ชื่อ องค์การบริหารส่วนตำบลหนองงูเหลือม อำเภอเฉลิมพระเกียรติ จังหวัดนครราชสีมา**

**๒. รายงานผลการดำเนินงานรายไตรมาส**

(๑) ไตรมาสที่ ๑ (เดือน ตุลาคม – ธันวาคม ๒๕๖๐)

(๒) ไตรมาสที่ ๒ (เดือน มกราคม – มีนาคม ๒๕๖๑)

(๓) ไตรมาสที่ ๓ (เดือน เมษายน – มิถุนายน ๒๕๖๑)

(๔) ไตรมาสที่ ๔ (เดือน กรกฎาคม – กันยายน ๒๕๖๑)

**รายงานผลการดำเนินงานระยะ ๖ เดือน**

(๑) เดือน ตุลาคม ๒๕๖๐ –มีนาคม ๒๕๖๑

(๒) เดือน เมษายน – กันยายน ๒๕๖๑

**ผลการดำเนินงานตามแผนพัฒนาสี่ปี**

**(พ.ศ. ๒๕๖๑ – พ.ศ. ๒๕๖๔)**

**ส่วนที่ ๒: ผลการดำเนินงานตามแผนพัฒนาสี่ปี (พ.ศ. ๒๕๖๑ – พ.ศ. ๒๕๖๔)**

1. **จำนวนโครงการและงบประมาณตามแผนพัฒนาสี่ปี ( ๒๕๖๑ – ๒๕๖๔ )**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ยุทธศาสตร์** | **ปีที่ ๑ / พ.ศ. ๒๕๖๑** | | **ปีที่ ๒ / พ.ศ. ๒๕๖๒** | | **ปีที่ ๓ / พ.ศ. ๒๕๖๓** | | **ปีที่ ๔ / พ.ศ. ๒๕๖๔** | | **รวมสี่ปี** | |
| **จำนวนโครงการ** | **งบประมาณ**  **(บาท)** | **จำนวนโครงการ** | **งบประมาณ**  **(บาท)** | **จำนวนโครงการ** | **งบประมาณ**  **(บาท)** | **จำนวนโครงการ** | **งบประมาณ**  **(บาท)** | **จำนวน**  **โครงการ** | **งบประมาณ**  **(บาท)** |
| ๑. การพัฒนาการเกษตร | ๖ | ๒,๗๙๐,๐๐๐ | ๗ | ๒,๘๕๐,๐๐๐ | ๖ | ๒,๗๕๐,๐๐๐ | ๖ | ๒,๗๕๐,๐๐๐ | ๒๕ | ๑๑,๑๔๐,๐๐๐ |
| ๒. การพัฒนาแหล่งน้ำ | ๒๖ | ๑๐,๔๗๒,๙๐๐ | ๒๙ | ๑๐,๗๓๗,๙๐๐ | ๒๗ | ๑๐,๔๖๗,๙๐๐ | ๒๕ | ๑๐,๓๘๒,๙๐๐ | ๑๐๗ | ๔๒,๐๖๑,๖๐๐ |
| ๓. การพัฒนาสังคม | ๔๑ | ๓,๙๒๑,๘๐๐ | ๓๔ | ๓,๔๙๖,๓๐๐ | ๓๔ | ๓,๔๙๖,๓๐๐ | ๓๔ | ๓,๔๙๖,๓๐๐ | ๑๔๓ | ๑๔,๔๑๐,๗๐๐ |
| ๔. การพัฒนาโครงสร้างพื้นฐาน | ๑๖๓ | ๒๐๘,๔๐๗,๓๑๐ | ๑๓๙ | ๒๑๔,๕๑๓,๐๒๐ | ๑๓๖ | ๒๑๗,๕๙๕,๑๐๐ | ๑๒๑ | ๒๐๖,๔๗๘,๗๐๐ | ๕๕๙ | ๘๔๖,๙๙๔,๑๓๐ |
| ๕. การพัฒนาการศึกษา ศาสนา  วัฒนธรรม กีฬา และการท่องเที่ยว | ๓๗ | ๘,๑๒๕,๐๐๐ | ๒๒ | ๖,๘๖๒,๐๐๐ | ๒๒ | ๖,๘๖๒,๐๐๐ | ๒๒ | ๗,๐๘๒,๐๐๐ | ๑๐๓ | ๒๘,๙๓๑,๐๐๐ |
| ๖. การบริหารจัดการ | ๒๕ | ๕,๑๖๔,๙๐๐ | ๒๓ | ๔,๖๔๐,๐๐๐ | ๑๙ | ๓,๕๒๐,๐๐๐ | ๒๓ | ๔,๖๔๐,๐๐๐ | ๙๐ | ๑๗,๙๖๔,๙๐๐ |
| ๗. การอนุรักษ์ทรัพยากรธรรมชาติ  และสิ่งแวดล้อม | ๑๐ | ๖๙๐,๐๐๐ | ๑๐ | ๖๙๐,๐๐๐ | ๑๐ | ๖๙๐,๐๐๐ | ๑๐ | ๖๙๐,๐๐๐ | ๔๐ | ๒,๗๖๐,๐๐๐ |
| ๘. การรักษาความปลอดภัยในชีวิต  และและทรัพย์สิน | ๑๒ | ๕๙๔,๐๐๐ | ๑๒ | ๕๙๔,๐๐๐ | ๑๒ | ๕๙๔,๐๐๐ | ๑๒ | ๕๙๔,๐๐๐ | ๔๘ | ๒,๓๗๖,๐๐๐ |
| **รวม** | **๓๒๐** | **๒๔๐,๑๖๕,๙๑๐** | **๒๗๖** | **๒๔๔,๓๘๓,๒๒๐** | **๒๖๖** | **๒๔๕,๙๗๕,๓๐๐** | **๒๕๓** | **๒๓๖,๑๑๓,๙๐๐** | **๑,๑๑๕** | **๙๖๖,๖๓๘,๓๓๐** |

(ที่มา: สำนักปลัด)

**๔. ผลการดำเนินงานตามแผนพัฒนาสี่ปี (พ.ศ. ๒๕๖๑ – ๒๕๖๔) ประจำปีงบประมาณ ๒๕๖๑ รอบเดือนตุลาคม ๒๕๖๐ ถึง เดือนมีนาคม ๒๕๖๑**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ยุทธศาสตร์** | **จำนวนโครงการ**  **ที่ดำเนินการแล้วเสร็จ** | | **จำนวนโครงการที่อยู่**  **ระหว่างดำเนินการ** | | **จำนวนโครงการที่ยัง**  **ไม่ได้ดำเนินการ** | | **จำนวนโครงการที่มี่**  **การยกเลิกโครงการ** | | **จำนวนโครงการทั้งหมด** | |
| **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** |
| ๑. การพัฒนาการเกษตร | ๐ | ๐ | ๐ | ๐ | ๖ | ๑๐๐ | - | - | ๖ | ๑.๘๘ |
| ๒. การพัฒนาแหล่งน้ำ | ๐ | ๐ | ๐ | ๐ | ๒๖ | ๑๐๐ | - | - | ๒๖ | ๘.๑ |
| ๓. การพัฒนาสังคม | ๕ | ๑๒.๑๙ | ๐ | ๐ | ๓๖ | ๘๗.๘๑ | - | - | ๔๑ | ๑๒.๘ |
| ๔. การพัฒนาโครงสร้างพื้นฐาน | ๓ | ๑.๘๔ | ๔ | ๒.๔๕ | ๑๕๖ | ๙๕.๗๐ | - | - | ๑๖๓ | ๕๐.๙๔ |
| ๕. การพัฒนาการศึกษา ศาสนา  วัฒนธรรม กีฬา และการท่องเที่ยว | ๑๑ | ๒๙.๗๒ | ๑ | ๒.๗๐ | ๒๕ | ๖๗.๕๗ | - | - | ๓๗ | ๑๑.๕๖ |
| ๖. การบริหารจัดการ | ๑๑ | ๔๔ | ๑ | ๔ | ๑๓ | ๕๒ | - | - | ๒๕ | ๗.๘ |
| ๗. การอนุรักษ์ทรัพยากรธรรมชาติ  และสิ่งแวดล้อม | ๑ | ๑๐ | ๐ | ๐ | ๙ | ๙๐ | - | - | ๑๐ | ๓.๑๒๕ |
| ๘. การรักษาความปลอดภัยในชีวิต  และทรัพย์สิน | ๒ | ๑๖.๖๗ | ๐ | ๐ | ๑๐ | ๘๓.๓๓ | - | - | ๑๒ | ๓.๗๕ |
| **รวม** | **๓๓** | **๑๐.๖๒๕** | **๖** | **๑.๘๗๕** | **๒๘๑** | **๘๗.๕** | **-** | **-** | **๓๒๐** | **๑๐๐** |

(ที่มา: สำนักปลัด)

**๕. การเบิกจ่ายงบประมาณ ประจำปีงบประมาณ ๒๕๖๑ รอบเดือนตุลาคม ๒๕๖๐ ถึง เดือนมีนาคม ๒๕๖๑**

|  |  |  |  |  |
| --- | --- | --- | --- | --- |
| **ยุทธศาสตร์** | **งบปกติ**  **(บาท)** | **เงินสะสม**  **(บาท)** | **เงินอุดหนุน**  **(บาท)** | **รวมจำนวนเงิน**  **แต่ละยุทธศาสตร์**  **(บาท)** |
| ๑. การพัฒนาการเกษตร | - | - | - | - |
| ๒. การพัฒนาแหล่งน้ำ | - | - | - | - |
| ๓. การพัฒนาด้านสังคม | ๕๘,๓๑๑.๒๐ | - | ๘,๗๒๖,๘๐๐ | ๘,๗๘๕,๑๑๑.๒๐ |
| ๔. การพัฒนาโครงสร้างพื้นฐาน | ๑,๑๖๓,๕๐๐ | - | ๕,๙๙๒,๐๐๐ | ๗,๑๕๕,๕๐๐ |
| ๕. การพัฒนาการศึกษา ศาสนา  วัฒนธรรม กีฬาและการท่องเที่ยว | ๒๕๒,๖๓๐ | - | ๒,๓๕๐,๐๐๐ | ๒,๖๐๒,๖๓๐ |
| ๖. การบริหารจัดการ | ๙๘๙,๗๗๕.๘๘ | - | - | ๙๘๙,๗๗๕.๘๘ |
| ๗. การอนุรักษ์ทรัพยากรธรรมชาติ  และสิ่งแวดล้อม | ๑๙,๐๙๒.๖๐ | - | - | ๑๙,๐๙๒.๖๐ |
| ๘. การรักษาความปลอดภัยในชีวิต  และทรัพย์สิน | ๑๐๑,๑๑๐ | - | - | ๑๐๑,๑๑๐ |
| **รวมทั้งสิ้น (บาท)** | **๒,๕๘๔,๔๑๙.๖๘** | - | **๑๗,๐๖๘,๘๐๐** | **๑๙,๖๕๓,๒๑๙.๖๘** |

(ที่มา: สำนักปลัด)

**ส่วนที่ ๓: ผลการดำเนินงานตามโครงการที่ได้รับเงินอุดหนุน**

**๖. โครงการที่ได้รับเงินอุดหนุนเฉพาะกิจ ประจำปีงบประมาณ พ.ศ. ๒๕๖๑**

|  |  |  |  |  |  |
| --- | --- | --- | --- | --- | --- |
| **โครงการ** | **ผลการดำเนินงาน** | | | **งบประมาณ** | |
| **ดำเนินการ**  **เสร็จแล้ว** | **อยู่ในระหว่าง**  **ดำเนินการ** | **ยังไม่ได้**  **ดำเนินการ** | **งบประมาณ**  **ที่ได้รับจัดสรร**  **(บาท)** | **งบประมาณ**  **ที่ลงนาม**  **ในสัญญา**  **(บาท)** |
| **๑. โครงการก่อสร้างอาคาร**  **ศูนย์พัฒนาเด็กเล็ก (สถ.ศพด.๓)** |  | 🗸 |  | ๓,๐๐๑,๘๐๐ | ๒,๓๕๐,๐๐๐ |
| ๒. โครงการก่อสร้างถนน คสล. ม.๓  สายทางนานายเต็มถึงสระวัดรวง | 🗸 |  |  | ๑,๑๖๗,๒๐๐ | ๗๔๐,๐๐๐ |
| ๓. โครงการปรับปรุงซ่อมแซมประปาหมู่บ้านแบบผิวดินขนาดใหญ่มากม.๑๓ บ้านโพธิ์ปรือแวง |  | 🗸 |  | ๕,๐๓๐,๐๐๐ | ๓,๙๕๕,๐๐๐ |
| ๔. โครงการก่อสร้างถนน คสล. บ้านหนองแดง ม.๑๕ สายทางหน้าวัดหนองแดง ถึง โรงงานชุนฮง | 🗸 |  |  | ๒,๐๓๔,๐๐๐ | ๑,๒๙๗,๐๐๐ |
| **รวม** | | | | ๑๑,๒๓๓,๐๐๐ | ๘,๓๔๒,๐๐๐ |

**ส่วนที่ ๔: ปัญหาและอุปสรรคในการปฏิบัติงาน**

|  |  |  |
| --- | --- | --- |
| **ลำดับ** | **ปัญหาและอุปสรรค** | **การปรับปรุงแก้ไข / ข้อเสนอแนะ** |
| ๑. | อบต. ไม่สามารถบรรจุโครงการ/กิจกรรมในข้อบัญญัติงบประมาณรายจ่ายได้ครบทุกโครงการ/กิจกรรม และครอบคลุมทุกยุทธศาสตร์การพัฒนา | อบต. ควรพิจารณาตั้งงบประมาณให้เพียงพอและเหมาะสมกับกับภารกิจ แต่ละด้านที่จะต้องดำเนินการ ซึ่งจะช่วยลดปัญหาในการโอนเพิ่ม โอน ลด โอนตั้งจ่ายรายการใหม่ |
| ๒. | อบต. ไม่สามารถดำเนินการได้ครบทุกโครงการ/กิจกรรมที่ตั้งไว้ในข้อบัญญัติงบประมาณรายจ่าย |

**สรุป**

การติดตามและประเมินผลแผนพัฒนาสี่ปี (พ.ศ.๒๕๖๑-๒๕๖๔) ของ องค์การบริหารส่วนตำบล หนองงูเหลือม ตามที่ได้กำหนดยุทธศาสตร์ทั้ง ๘ ด้าน บรรจุโครงการไว้ จำนวน **๓๒๐** โครงการ สามารถนำโครงการมาดำเนินการได้ ประจำปีงบประมาณ พ.ศ.๒๕๖๑ จำนวน **๔๐** โครงการ คิดเป็นร้อยละ **๑๒.๕๐** ของโครงการทั้งหมดตามแผนพัฒนาสี่ปี (พ.ศ.๒๕๖๑ – ๒๕๖๔) เฉพาะปี พ.ศ. ๒๕๖๑ (รอบเดือนตุลาคม ๒๕๖๐ – เมษายน ๒๕๖๑)

**แบบที่ ๓: แบบประเมินผลการดำเนินงานตามแผนยุทธศาสตร์**

**คำชี้แจง :** แบบที่ ๓ เป็นแบบประเมินตนเอง โดยมีวัตถุประสงค์เพื่อใช้ประเมินผลการดำเนินงานขององค์กรปกครอง

ส่วนท้องถิ่นและมีกำหนดระยะเวลาในรายงานปีละ ๑ ครั้ง หลังจากสิ้นสุดปีงบประมาณ

**ส่วนที่ ๑: ข้อมูลทั่วไป**

1. ชื่อองค์กรปกครองส่วนท้องถิ่น **องค์การบริหารส่วนตำบลหนองงูเหลือม**
2. รายงานผลการดำเนินงานระยะ ๖ เดือน ( เดือนตุลาคม ๒๕๖๐ -มีนาคม ๒๕๖๑ )

**ส่วนที่ ๒: ยุทธศาสตร์และโครงการในปีงบประมาณ พ.ศ. ๒๕๖๑**

1. ยุทธศาสตร์และจำนวนโครงการที่ปรากฏอยู่ในแผนและจำนวนโครงการที่ได้ปฏิบัติ

|  |  |  |  |
| --- | --- | --- | --- |
| **ยุทธศาสตร์การพัฒนา** | **จำนวนโครงการ** | | |
| **จำนวนโครงการ**  **ที่ปรากฏอยู่ในแผน** | **จำนวนโครงการ**  **ที่ได้ปฏิบัติ** | **ร้อยละ**  **แต่ละยุทธศาสตร์** |
| ๑. การพัฒนาการเกษตร | ๖ | ๐ | ๐ |
| ๒. การพัฒนาแหล่งน้ำ | ๒๖ | ๐ | ๐ |
| ๓. การพัฒนาสังคม | ๔๑ | ๕ | ๑๒.๒๐ |
| ๔. การพัฒนาโครงสร้างพื้นฐาน | ๑๖๓ | ๗ | ๔.๓๐ |
| ๕. การพัฒนาการศึกษา ศาสนา วัฒนธรรม กีฬา  และการท่องเที่ยว | ๓๗ | ๑๒ | ๓๒.๔๓ |
| ๖. การบริหารจัดการ | ๒๕ | ๑๒ | ๔๘ |
| ๗. การอนุรักษ์ทรัพยากรธรรมชาติและสิ่งแวดล้อม | ๑๐ | ๑ | ๑๐ |
| ๘. การรักษาความปลอดภัยในชีวิตและทรัพย์สิน | ๑๒ | ๒ | ๑๖.๖๖ |
| **รวม** | **๓๒๐** | **๓๙** | **๑๒.๑๙** |

**ส่วนที่ ๔**

**รายงานผลดำเนินงาน โครงการ หรือกิจกรรม ประจำปีงบประมาณ ๒๕๖๑**

**ด้วยระบบ e-plan (www.dla.go.th)**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๖ ข้อ ๒๙ และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓ และข้อ ๑๔ ประกอบกับกรมส่งเสริมการปกครองท้องถิ่นในฐานะหน่วยงานที่มีอำนาจหน้าที่ส่งเสริมองค์กรปกครองส่วนท้องถิ่นให้มีการบริหารกิจการบ้านเมืองที่ดี ยึดหลัก ธรรมาภิบาล และปรับระบบการทำงานให้มีประสิทธิภาพ ทันสมัย สามารถตอบสนองความต้องการประชาชนได้อย่างมีประสิทธิผล เพื่อให้การดำเนินงานมุ่งสู่เป้าหมายดังกล่าว กรมส่งเสริมการปกครองท้องถิ่นจึงได้ริเริ่ม **“โครงการระบบสารสนเทศการบริหารจัดการเพื่อการวางแผนและประเมินผลการใช้จ่ายงบประมาณขององค์กรปกครองส่วนท้องถิ่น” (e-Plan)** ซึ่งเป็นระบบปฏิบัติการคอมพิวเตอร์ภายใต้แนวคิดการนำเทคโนโลยีสารสนเทศมาประยุกต์ใช้อย่างเหมาะสม ให้องค์กรปกครองส่วนท้องถิ่นใช้เป็นข้อมูลในการวางแผนและติดตามประเมินผลการบริหารงาน ทั้งนี้ ได้มีการดำเนินงานมาอย่างต่อเนื่องจนถึงปัจจุบัน

เพื่อให้การติดตามและประเมินผลแผนพัฒนาขององค์การบริหารส่วนตำบลหนองงูเหลือม ประจำปีงบประมาณ พ.ศ. ๒๕๖๑ รอบเดือนเมษายน พ.ศ. ๒๕๖๑ (ระหว่างเดือนตุลาคม ๒๕๖๐ – มีนาคม ๒๕๖๑) เป็นไปด้วยความถูกต้องและบรรลุเป้าหมายตามระเบียบกระทรวงมหาดไทยและข้อสั่งการของกรมส่งเสริมการปกครองท้องถิ่นดังกล่าว องค์การบริหารส่วนตำบลหนองงูเหลือม จึงได้ดำเนินการนำเข้าข้อมูลแผนพัฒนาสี่ปี (พ.ศ. ๒๕๖๑ – ๒๕๖๔) ประจำปีงบประมาณ พ.ศ. ๒๕๖๑ ในระบบ e-plan และได้นำข้อมูลในระบบอีแพลนดังกล่าวมาใช้ในการติดตามและประเมินผลแผนครั้งนี้ รายละเอียดตามรายงานสรุปผลการดำเนินงาน ดังนี้

**รายงานสรุปผลการดำเนินงาน e-plan ประจำปีงบประมาณ พ.ศ. ๒๕๖๑**

**รอบเดือนเมษายน พ.ศ. ๒๕๖๑**

**(ระหว่างเดือนตุลาคม ๒๕๖๐ – มีนาคม ๒๕๖๑)**

**(www.dla.go.th)**

**โครงการในข้อบัญญัติงบประมาณ (ปีงบประมาณ ๒๕๖๑) ผ่านระบบ e –plan (ข้อมูล ณ วันที่ ๓๑ มีนาคม ๒๕๖๑)**

**องค์การบริหารส่วนตำบลหนองงูเหลือม อำเภอเฉลิมพระเกียรติ จังหวัดนครราชสีมา**

**๑. ยุทธศาสตร์การพัฒนาการเกษตร**

|  |  |  |  |  |  |
| --- | --- | --- | --- | --- | --- |
| **ที่** | **ชื่อโครงการ** | **แหล่งที่มา**  **งบประมาณ** | **จำนวนงบประมาณ**  **(บาท)** | **วัตถุประสงค์** | **ผลผลิต** |
| ๑. | โครงการน้อมนำพระราชดำริ เศรษฐกิจพอเพียง หล่อเลี้ยงชุมชน | รายได้ อบต. | ๔๐,๐๐๐ | เพื่อส่งเสริมการใช้ชีวิตตามหลักปรัชญาเศรษฐกิจพอเพียงและลดต้นทุนการผลิต | จัดอบรมให้ความรู้เกษตรจัดทำแปลงสาธิตตามหลักปรัชญาเศรษฐกิจพอเพียง |
| **รวมยุทธศาสตร์ที่ ๑ ด้านการพัฒนาการเกษตร** | | - | **๔๐,๐๐๐** | - | - |

**๒. ยุทธศาสตร์ด้านการพัฒนาแหล่งน้ำ**

- ไม่มีโครงการในปีงบประมาณ ๒๕๖๑ –

**๓. ยุทธศาสตร์ด้านการพัฒนาสังคม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อโครงการ** | **แหล่งที่มา**  **งบประมาณ** | **จำนวนงบประมาณ**  **(บาท)** | **วัตถุประสงค์** | **ผลผลิต** |
| ๑. | โครงการสงเคราะห์เบี้ยยังชีพผู้ป่วยเอดส์ | รายได้ อบต. | ๖๐,๐๐๐ | เพื่อส่งเสริมและพัฒนาคุณภาพชีวิตของผู้ป่วยเอดส์ | ผู้ป่วยเอดส์ได้รับสวัสดิการเบี้ยยังชีพเดือนละ ๕๐๐ บาท |
| ๒. | โครงการสนับสนุนการเสริมสร้างสวัสดิการทางสังคมให้แก่ผู้สูงอายุ | งบอุดหนุน | ๑๓,๗๗๘,๔๐๐ | เพื่อส่งเสริมและพัฒนาคุณภาพชีวิตของผู้สูงอายุ ช่วงอายุ ๖๐ จำนวน ๘๐๖ คน ช่วงอายุ ๗๐ จำนวน ๕๑๑ คน ช่วงอายุ ๘๐ จำนวน ๒๔๑ คน ช่วงอายุ ๙๐ ปีขึ้นไป ๓๖ คน | ผู้สูงอายุได้รับสวัสดิการเบี้ยยังชีพเดือนละ ๖๐๐, ๗๐๐, ๘๐๐ และ ๑,๐๐๐ ตามช่วงอายุ |
| ๓. | โครงการป้องกันและแก้ไขปัญหา โรคเอดส์ในชุมชน | งบ อบต. | ๓๐,๐๐๐ | เพื่ออบรมให้ความรู้เรื่องโรคเอดส์ และสร้างเครือข่ายเพื่อขับเคลื่อนงานเกี่ยวกับโรคเอดส์ให้แก่ผู้นำชุมชน | จัดอบรมให้ความรู้เรื่องโรคเอดส์และสร้างเครือข่ายในการขับเคลื่อนงานเอดส์ในชุมชน |
| ๔. | โครงการพัฒนาสตรีและเสริมสร้างความเข้มแข็ง  ของครอบครัว | งบ อบต. | ๒๕,๐๐๐ | เพื่ออบรมให้ความรู้แก่กลุ่มสตรีให้ทราบถึงหน้าที่ต่อครอบครัวและชุมชน | จัดอบรมให้ความรู้เรื่องบทบาทของสตรีต่อครอบครัวและชุมชน |
| ๕. | โครงการเตรียมความพร้อมก่อนเข้าสู่วัยผู้สูงอายุ | งบ อบต. | ๓๕,๐๐๐ | เพื่อส่งเสริมให้ผู้ที่จะเข้าสู่วัยผู้สูงอายุมีความรู้เกี่ยวกับการเปลี่ยนแปลง และเตรียมตัวเองก่อนเข้าสู่วัยผู้สูงอายุ | ประชาชนผู้มีอายุตั้งแต่ ๔๕-๕๙ ปี และผู้สูงอายุในตำบล หนองงูเหลือม |
| ๖. | โครงการส่งเสริมและพัฒนาคุณภาพชีวิตคนพิการ  และผู้ดูแลคนพิการ | งบ อบต. | ๒๕,๐๐๐ | เพื่อส่งเสริมให้คนพิการและผู้ดูแลมีความเข้าใจและปรับเปลี่ยนพฤติกรรมในการดูแลสุขภาพและฟื้นฟูสมรรถภาพร่างกายและจิตใจ | อบรมให้ความรู้คนพิการและผู้ดูแล ให้เข้าใจและปรับเปลี่ยนพฤติกรรม ในการดูแลสุขภาพและฟื้นฟู สมรรถภาพร่างกายและจิตใจ |
| ๗. | โครงการสนับสนุนกองทุนหลักประกันสุขภาพ  ตำบลหนองงูเหลือม | งบ อบต. | ๑๘๐,๐๐๐ | เพื่อสนับสนุนการดำเนินงานกองทุนหลักประกันสุขภาพตำบลหนองงูเหลือม | ดำเนินการสนับสนุนงบประมาณกองทุนหลักประกันสุขภาพตำบลหนองงูเหลือม |
| ๘. | โครงการควบคุมป้องกันโรคติดต่อและไม่ติดต่อ | งบ สปสช. | ๑๖๐,๐๐๐ | เพื่อควบคุมป้องกันโรคติดต่อและไม่ติดต่อในตำบล | จัดกิจกรรมป้องกันโรคติดต่อและไม่ติดต่อ จัดซื้อเวชภัณฑ์ สารเคมี ควบคุม ป้องกันโรคติดต่อ |
| ๙. | โครงการป้องกันโรคพิษสุนัขบ้า | งบอุดหนุน | ๓๐,๐๐๐ | เพื่อควบคุมป้องกันโรคพิษสุนัขบ้าในตำบล | จัดซื้อเวชภัณฑ์ สารเคมี ควบคุมป้องกันพิษสุนัขบ้า อบรมให้ความรู้แก่อาสาสมัคร |

|  |  |  |  |  |  |
| --- | --- | --- | --- | --- | --- |
| ๑๐. | โครงการเฝ้าระวังป้องกัน ปราบปราม ยาเสพติด | งบ อบต. | ๕๐,๐๐๐ | เพื่อป้องกันและแก้ไขปัญหายาเสพติดตามนโยบายรัฐบาล | ทุกหมู่บ้าน |
| ๑๑. | โครงการฝึกอบรมเพิ่มศักยภาพกลุ่มอาชีพ สตรีแม่บ้าน อสม. ผู้สูงอายุและผู้นำชุมชน | งบ อบต. | ๓๐,๐๐๐ | เพื่อส่งเสริมให้กลุ่มอาชีพต่างๆ ในตำบลได้มีความรู้ แนวคิดใหม่ในการพัฒนาอาชีพ | กลุ่มอาชีพ กลุ่มสตรี แม่บ้าน อสม. ผู้สูงอายุ และผู้นำชุมชน และผู้ที่สนใจเข้ารับการอบรม |
| ๑๒. | โครงการสืบสานประเพณีไทยใส่ใจผู้สูงอายุ | งบ อบต. | ๖๔,๐๐๐ | เพื่อสืบสานประเพณีอันดีงามของไทยและส่งเสริมให้ประชาชนมีโอกาสแสดงความกตัญญูกตเวที | ประชาชนได้มีส่วนร่วมกันสืบสานประเพณีที่ดีงาม |
| ๑๓. | โครงการเพิ่มศักยภาพการจัดทำแผนชุมชน  สู่แผนพัฒนาท้องถิ่น | งบ อบต. | ๑๕,๐๐๐ | จัดสัมมนาการจัดทำแผนชุมชนสู่แผนพัฒนาท้องถิ่น | ผู้นำชุมชน |
| ๑๕. | โครงการฝึกอาชีพให้กับสตรีแม่บ้าน ผู้สูงอายุ ผู้พิการ เยาวชน และผู้ด้อยโอกาส | งบ อบต. | ๕๐,๐๐๐ | เพื่อส่งเสริมการมีรายได้ให้แก่กลุ่มสตรีแม่บ้าน ผู้สูงอายุ ผู้พิการ และผู้ด้อยโอกาส | จัดฝึกอบรมอาชีพ ศึกษาดูงาน |
| ๑๕. | โครงการส่งเสริมกิจกรรมโรงเรียนผู้สูงอายุ | งบ อบต. | ๒๐,๐๐๐ | เพื่อส่งเสริมการดำเนินกิจกรรมของชมรมผู้สูงอายุและโรงเรียนผู้สูงอายุ | นักเรียนโรงเรียนผู้สูงอายุได้รับการส่งเสริมกิจกรรม |
| ๑๖. | วัสดุวิทยาศาสตร์หรือการแพทย์ | งบ อบต. | ๗๐,๐๐๐ | เพื่อจัดซื้อน้ำยาตรวจสารเสพติด | น้ำยาตรวจสารเสพติด |
| ๑๗. | โครงการจัดประชุมประชาคมหมู่บ้านเพื่อทบทวนแผนพัฒนาหมู่บ้าน | งบ อบต. | ๕๕,๐๐๐ | จัดประชุมประชาคมทุกหมู่บ้านให้ประชาชนได้มีส่วนร่วม | ประชุมประชาคมทุกหมู่บ้าน |
| **รวมยุทธศาสตร์ที่ ๓ ด้านการพัฒนาสังคม** | | **-** | **๑๔,๖๗๗,๔๐๐** | **-** | **-** |

**๔. ยุทธศาสตร์ด้านการพัฒนาโครงสร้างพื้นฐาน**

|  |  |  |  |  |  |
| --- | --- | --- | --- | --- | --- |
| **ที่** | **ชื่อโครงการ** | **แหล่งที่มา**  **งบประมาณ** | **จำนวนงบประมาณ**  **(บาท)** | **วัตถุประสงค์** | **ผลผลิต** |
| ๑. | ก่อสร้างถนน คสล. บ้านโนนกราด หมู่ที่ ๑  สายทางบ้านนายประดิษฐ์ ฉลากกลาง | งบ อบต. | ๑๕๘,๐๐๐ | ก่อสร้างถนน คสล. กว้าง ๓ เมตร ยาว ๘๙ เมตร หนา ๐.๑๕ เมตร | ถนน คสล. กว้าง ๓ เมตร ยาว ๘๙ เมตร หนา ๐.๑๕ เมตร |
| ๒. | ขยายเขตไฟฟ้าแรงต่ำ | งบ อบต. | ๓๕๐,๐๐๐ | ขยายเขตไฟฟ้าแรงต่ำ ม.๑-ม.๑๕ | พื้นที่เขตไฟฟ้าแรงต่ำ ม.๑-ม.๑๕ เพิ่มขึ้น |
| ๓. | ซ่อมแซมไฟฟ้าสาธารณะตามท้องถนน | งบ อบต. | ๘๐,๐๐๐ | ซ่อมแซมไฟฟ้าสาธารณะหมู่บ้าน ม.๑-ม.๑๕ | ไฟฟ้าสาธารณะหมู่บ้าน ม.๑-ม.๑๕ มีคุณภาพดีขึ้น |
| ๔. | ขยายเขตไฟฟ้าสาธารณะตามท้องถนน | งบ อบต. | ๓๐๐,๐๐๐ | ติดตั้งโคมไฟฟ้าแสงสว่างตามท้องถนน ม.๑ - ม.๑๕ | มีโคมไฟฟ้าแสงสว่างตามท้องถนน ม.๑-ม.๑๕ |
| ๕. | ปรับปรุงระบบผลิตน้ำประปา | งบ อบต. | ๖๐๐,๐๐๐ | ปรับปรุงระบบผลิตน้ำประปาให้สะอาดและมีคุณภาพ | ระบบผลิตน้ำประปาสะอาดและมีคุณภาพ |
| ๖. | จัดซื้อวัสดุสำหรับการผลิตระบบประปา | งบ อบต. | ๖๐๐,๐๐๐ | จัดซื้อวัสดุต่าง ๆ เช่น สารส้ม คลอรีน ที่ใช้ในกระบวนการผลิตน้ำประปา | มีวัสดุต่าง ๆ เช่น สารส้ม คลอรีน |
| ๗. | จัดซื้อครุภัณฑ์สำหรับกิจการประปา | งบ อบต. | ๕๗,๘๐๐ | จัดซื้อวัสดุ ครุภัณฑ์สำหรับกิจการประปา เช่นปั๊มหอยโข่ง | มีวัสดุ ครุภัณฑ์สำหรับกิจการประปา เช่นปั๊มหอยโข่ง |
| ๘. | ก่อสร้างถนน คสล. บ้านโนนกราด หมู่ที่ ๑  สายทางหน้าวัดโนนโบสถ์ | งบ อบต. | ๑๘๑,๐๐๐ | ก่อสร้างถนน คสล. กว้าง ๔ ม. ยาว ๕๓ ม. และ กว้าง ๓ ม. ยาว ๓๖.๕ ม.หนา ๐.๑๕ ม. | ถนน คสล. กว้าง ๔ ม. ยาว ๕๓ ม. และ กว้าง ๓ ม. ยาว ๓๖.๕ ม.หนา ๐.๑๕ ม. |
| ๙. | ก่อสร้างถนน คสล. บ้านหนองงูเหลือม หมู่ที่ ๒  สายทางโรงงานซีอิ้ว | งบ อบต. | ๔๑๙,๐๐๐ | ก่อสร้างถนน คสล. กว้าง ๓ ม. ยาว ๒๒๕ ม. หนา ๐.๑๕ ม. | ถนน คสล. กว้าง ๓ ม. ยาว ๒๒๕ ม. หนา ๐.๑๕ ม. |

|  |  |  |  |  |  |
| --- | --- | --- | --- | --- | --- |
| ๑๐. | ก่อสร้างถนน คสล. บ้านพระวังหาร สายทาง  ทิศตะวันออกบ้าน ถึง โนนกระเบื้อง | งบ อบต. | ๔๒๘,๐๐๐ | ก่อสร้างถนน คสล. กว้าง ๔ ม. ยาว ๒๐๐ ม. หนา ๐.๑๕ ม. | ถนน คสล. กว้าง ๔ ม. ยาว ๒๐๐ ม. หนา ๐.๑๕ ม. |
| ๑๑. | ก่อสร้างถนน คสล. บ้านสวาสดิ์ หมู่ที่ ๕ สายทาง  สวนนายประจวบ ถึง ลาดยางหน้าบ้านนายสัมฤทธิ์ | งบ อบต. | ๒๗๙,๐๐๐ | ก่อสร้างถนน คสล. กว้าง ๔ ม. ยาว ๑๓๐.๕๐ ม. หนา ๐.๑๕ ม. | ถนน คสล. กว้าง ๔ ม. ยาว ๑๓๐.๕๐ ม. หนา ๐.๑๕ ม. |
| ๑๒. | ปรับปรุงถนนคอนกรีตเสริมผิวลาดยาง บ้านประกายปรง หมู่ที่ ๗ สายทางจากถนนลาดยางถึงโรงเรียนอำนวยศิลป์ | งบ อบต. | ๓๙๙,๐๐๐ | ปรับปรุงถนนคอนกรีตเสริมผิวลาดยาง กว้าง ๕ ม. ยาว ๓๕๐ ม.  หนา ๐.๐๓ ม. | เสริมผิวลาดยาง กว้าง ๕ ม.  ยาว ๓๕๐ ม. หนา ๐.๐๓ ม. |
| ๑๓. | ก่อสร้างถนน คสล. บ้านนาตาวงษ์ หมู่ที่ ๘ สายทางบ้านนายสำราญ ใจงูเหลือม | งบ อบต. | ๒๖๘,๐๐๐ | ก่อสร้างถนน คสล. กว้าง ๓.๕๐ ม. ยาว ๑๔๐ ม. หนา ๐.๑๕ ม. | ถนน คสล. กว้าง ๓.๕๐ ม.  ยาว ๑๔๐ ม. หนา ๐.๑๕ ม. |
| ๑๔. | ก่อสร้างถนน คสล. บ้านนาตาวงษ์ หมู่ที่ ๘ สายทางบ้านนายร่วม ใยงูเหลือม | งบ อบต. | ๒๑๒,๐๐๐ | ก่อสร้างถนน คสล. กว้าง ๓ ม.  ยาว ๑๒๙ ม. หนา ๐.๑๕ ม | ถนน คสล. กว้าง ๓ ม.  ยาว ๑๒๙ ม. หนา ๐.๑๕ ม |
| ๑๕. | ก่อสร้างถนน คสล. บ้านโนนหมัน หมู่ที่ ๙ สายทางเลียบคลองอีสานเขียว | งบ อบต. | ๔๐๐,๐๐๐ | ก่อสร้างถนน คสล. กว้าง ๔ ม.  ยาว ๑๙๖.๕๐ ม. หนา ๐.๑๕ ม | ถนน คสล. กว้าง ๔ ม.  ยาว ๑๙๖.๕๐ ม. หนา ๐.๑๕ ม |
| ๑๖. | ก่อสร้างถนน คสล. บ้านโตนด หมู่ที่ ๑๐ สายทาง  บ้านนางสมปอง | งบ อบต. | ๒๓๖,๒๐๐ | ก่อสร้างถนน คสล. กว้าง ๓ ม.  ยาว ๑๕๒.๕๐ ม. หนา ๐.๑๕ ม | ถนน คสล. กว้าง ๓ ม.  ยาว ๑๕๒.๕๐ ม. หนา ๐.๑๕ ม |
| ๑๗. | ก่อสร้างถนน คสล. บ้านโตนด หมู่ที่ ๑๐ สายทาง  บ้านนายประเสริฐ | งบ อบต. | ๒๐๑,๐๐๐ | ก่อสร้างถนน คสล. กว้าง ๓.๕๐ ม.  ยาว ๑๐๔ ม. หนา ๐.๑๕ ม. | ถนน คสล. กว้าง ๓.๕๐ ม.  ยาว ๑๐๔ ม. หนา ๐.๑๕ ม. |
| ๑๘. | ก่อสร้างถนน คสล. บ้านเสม็ด หมู่ที่ ๑๑ สายทางศาลา SML เชื่อมบ้านนายสง่า | งบ อบต. | ๔๐๐,๐๐๐ | ก่อสร้างถนน คสล. กว้าง ๕ ม.  ยาว ๑๕๕.๕๐ ม. หนา ๐.๑๕ ม. | ถนน คสล. กว้าง ๕ ม.  ยาว ๑๕๕.๕๐ ม. หนา ๐.๑๕ ม. |
| ๑๙. | ก่อสร้างถนน คสล. บ้านโพธิ์น้อย หมู่ที่ ๑๒  สายทางบ้านนายนิพนธ์ | งบ อบต. | ๔๐๐,๐๐๐ | ก่อสร้างถนน คสล. กว้าง ๕ ม.  ยาว ๑๕๔ ม. หนา ๐.๑๕ ม. | ถนน คสล. กว้าง ๕ ม. ยาว ๑๕๔ ม. หนา ๐.๑๕ ม. |
| ๒๐. | ก่อสร้างถนน คสล. บ้านโพธิ์ปรือแวง หมู่ที่ ๑๓  สายทางบ้านนางสัมฤทธิ์ ถึง บ้านนางขวัญใจ | งบ อบต. | ๔๖๑,๐๐๐ | ก่อสร้างถนน คสล. กว้าง ๓.๕๐ ม. ยาว ๒๕๔.๕๐ ม. หนา ๐.๑๕ ม. | ถนน คสล. กว้าง ๓.๕๐ ม. ยาว ๒๕๔.๕๐ ม. หนา ๐.๑๕ ม. |
| ๒๑. | ก่อสร้างถนน คสล. บ้านสลักได หมู่ที่ ๑๔ สายทางรอบที่สาธารณะ | งบ อบต. | ๓๙๙,๘๐๐ | ก่อสร้างถนน คสล. กว้าง ๓.๕ ม. ยาว ๑๗๒.๕๐ ม. หนา ๐.๑๕ ม. และ กว้าง ๓ ม. ยาว ๔๓ ม. หนา ๐.๑๕ ม. พร้อมวางท่อ | ถนน คสล. กว้าง ๓.๕ ม. ยาว ๑๗๒.๕๐ ม. หนา ๐.๑๕ ม. และ กว้าง ๓ ม. ยาว ๔๓ ม. หนา ๐.๑๕ ม. พร้อมวางท่อ |
| ๒๒. | ก่อสร้างถนน คสล. บ้านหนองแดง หมู่ที่ ๑๕ สายทางบ้านนายก้าน | งบ อบต. | ๔๐๓,๐๐๐ | ก่อสร้างถนน คสล. กว้าง ๔ ม. ยาว ๑๙๖ ม. หนา ๐.๑๕ ม. | ถนน คสล. กว้าง ๔ ม. ยาว ๑๙๖ ม. หนา ๐.๑๕ ม. |
| ๒๓. | ก่อสร้างรางระบายน้ำ บ้านรวง หมู่ที่ ๓ สายทาง  บ้านนางมณีบงกช ถึง เหมืองดาดคอนกรีต | งบ อบต. | ๓๔๖,๐๐๐ | ก่อสร้างรางระบายน้ำ กว้าง ๐.๕๐ ม. ลึก ๐.๕๐ ม. ยาว ๓๑๖ ม. และฝาพร้อมบ่อพัก | รางระบายน้ำ กว้าง ๐.๕๐ ม. ลึก ๐.๕๐ ม. ยาว ๓๑๖ ม. และฝาพร้อมบ่อพัก |
| ๒๔. | ก่อสร้างรางระบายน้ำ บ้านสวาสดิ์ หมู่ที่ ๕ สายทาง  สี่แยกศาลา SML ถึง บ้านนายลม | งบ อบต. | ๑๓๑,๐๐๐ | ก่อสร้างรางระบายน้ำ กว้าง ๐.๕๐ ม. ลึก ๐.๕๐ ม. ยาว ๑๐๘.๖๐ ม. และฝาพร้อมบ่อพัก | รางระบายน้ำ กว้าง ๐.๕๐ ม. ลึก ๐.๕๐ ม. ยาว ๑๐๘.๖๐ ม. และฝาพร้อมบ่อพัก |
| ๒๕. | ก่อสร้างรางระบายน้ำ บ้านสวาสดิ์ หมู่ที่ ๖ สายทางศาลตาปู่ ถึง บ้านนายลม | งบ อบต. | ๔๐๐,๐๐๐ | ก่อสร้างรางระบายน้ำ กว้าง ๐.๕๐ ม. ลึก ๐.๕๐ ม. ยาว ๓๖๗ ม. และฝาพร้อมบ่อพัก | รางระบายน้ำ กว้าง ๐.๕๐ ม. ลึก ๐.๕๐ ม. ยาว ๓๖๗ ม. และฝาพร้อมบ่อพัก |
| **รวมยุทธศาสตร์ที่ ๔ ด้านการพัฒนาโครงสร้างพื้นฐาน** | | **-** | **๘,๑๐๙,๘๐๐** | **-** | **-** |

**๕. ยุทธศาสตร์ด้านการพัฒนาการศึกษา ศาสนา วัฒนธรรม กีฬา และการท่องเที่ยว**

|  |  |  |  |  |  |
| --- | --- | --- | --- | --- | --- |
| **ที่** | **ชื่อโครงการ** | **แหล่งที่มา**  **งบประมาณ** | **จำนวนงบประมาณ**  **(บาท)** | **วัตถุประสงค์** | **ผลผลิต** |
| ๑. | โครงการจัดซื้อวัสดุสำหรับศูนย์พัฒนาเด็กเล็ก | งบ อบต. | ๔๐,๐๐๐ | เพื่อให้ศูนย์พัฒนาเด็กเล็กมีความพร้อมในการจัดการเรียนการสอน | จัดซื้อวัสดุต่างๆ สำหรับศูนย์ฯ เช่น ที่นอน เสื้อกันเปื้อน แก้วน้ำ ผ้าเช็ดหน้า ฯลฯ |
| ๒. | โครงการจัดงานวันเด็กแห่งชาติ | งบ อบต. | ๑๐๐,๐๐๐ | เพื่อจัดกิจกรรมเด็กแห่งชาติของตำบลหนองงูเหลือม | เด็กและเยาวชนได้รับการส่งเสริมกิจกรรมวันเด็กแห่งชาติ |
| ๓. | โครงการจัดซื้ออาหารเสริม (นม) | งบ อบต. | ๑,๗๘๐,๑๖๐ | เพื่อจัดซื้อนมอาหารเสริม (นม) | จัดซื้ออาหารเสริม (นม) ให้นักเรียนในตำบลหนองงูเหลือม |
| ๔. | โครงการจัดซื้ออาหารกลางวัน | งบ อบต. | ๓,๘๑๔,๑๐๐ | เพื่อจัดซื้ออาหารกลางวัน | จัดซื้ออาหารกลางวัน ให้แก่นักเรียนในตำบล ที่ขาดแคลน |
| ๕. | โครงการสรุปผลการจัดการเรียนรู้และพัฒนาการ  ของเด็กของศูนย์พัฒนาเด็กเล็ก | งบ อบต. | ๒๕,๐๐๐ | เพื่อปลูกฝังจิตสำนึกให้เด็กรักการเรียน และสถาบันการศึกษา | เด็กเล็ก ๓ ขวบ |
| ๖. | อุดหนุนกลุ่มโรงเรียนตำบลหนองงูเหลือมตามโครงการ ค่ายวิชาการพัฒนาศักยภาพ การเรียนรู้เพิ่มผลสัมฤทธิ์ ทางวิชาการเรียน NT, O-NET | งบ อบต. | ๕๐,๐๐๐ | เพื่อส่งเสริมกิจกรรมเข้าค่ายพัฒนาศักยภาพความรู้ทางการเรียน | พัฒนาศักยภาพการเรียนรู้แก่เด็กและเยาวชนในตำบล |
| ๗. | โครงการทัศนศึกษานอกสถานที่  ของเด็กอนุบาล ๓ ขวบ | งบ อบต. | ๒๐,๐๐๐ | เพื่อเสริมสร้างประสบการณ์การเรียนนอกห้องเรียน เช่น สวนสัตว์ ปราสาทหิน พิพิธภัณฑ์ | เด็กอนุบาล ๓ ขวบ |
| ๘. | โครงการจัดงานฉลองวันแห่งชัยชนะท้าวสุรนารี | งบ อบต. | ๔๕,๐๐๐ | เพื่อเป็นการรำลึกถึงคุณงามความดีของท่านท้าวสุรนารี | กิจกรรมวิ่งคบไฟฉลองวันแห่งชัยชนะท้าวสุรนารี |
| ๙. | โครงการจัดงานรัฐพิธีต่าง ๆ | งบ อบต. | ๑๐๐,๐๐๐ | เพื่อจัดงานรัฐพิธีต่างๆของตำบล เช่น วันพ่อแห่งชาติวันแม่แห่งชาติ วันปิยะฯ ฯลฯ | จัดงานรัฐพิธีต่างๆ เช่น วันพ่อแห่งชาติ วันแม่แห่งชาติ วันปิยะฯ ฯลฯ |
| ๑๐. | โครงการอุดหนุนสภาวัฒนธรรมตำบลหนองงูเหลือมโครงการวันสำคัญทางพระพุทธศาสนา | งบ อบต. | ๓๐,๐๐๐ | เพื่ออนุรักษ์ประเพณีวัฒนธรรมภูมิปัญญาท้องถิ่น และส่งเสริมให้ประชาชนร่วมกิจกรรมวันสำคัญ  ทางศาสนา | จัดกิจกรรมวันวิสาขบูชา วันมาฆบูชา วันอาสาฬหบูชา อุดหนุนสภาวัฒนธรรมตำบลหนองงูเหลือม |
| ๑๑. | โครงการจัดแข่งขันกีฬา อบต. ต้านยาเสพติด | งบ อบต. | ๑๕๐,๐๐๐ | เพื่อจัดแข่งขันกีฬาเยาวชนและประชาชนในตำบล | จัดแข่งขันกีฬาเยาวชนและประชาชนในระดับตำบลกีฬาพื้นบ้าน |
| ๑๒. | โครงการจัดแข่งขันกีฬาศูนย์พัฒนาเด็กเล็ก | งบ อบต. | ๑๒,๐๐๐ | เพื่อเด็กเล็กได้มีการพัฒนาด้านกีฬา | จัดแข่งขันกีฬาเด็กเล็ก |
| ๑๓. | โครงการจัดหาวัสดุอุปกรณ์กีฬา | งบ อบต. | ๓๕,๐๐๐ | เพื่อจัดหาวัสดุอุปกรณ์กีฬาสำหรับศูนย์กีฬาตำบล | จัดหาวัสดุอุปกรณ์กีฬา |
| ๑๔. | อุดหนุนสภาวัฒนธรรมตำบลหนองงูเหลือมตามโครงการบวชสามเณรภาคฤดูร้อนเฉลิมพระเกียรติ | งบ อบต. | ๓๐,๐๐๐ | เพื่อจัดกิจกรรมบวชสามเณรฤดูร้อนเฉลิมพระเกียรติ | กิจกรรมบวชสามเณรฤดูร้อนเฉลิม  พระเกียรติ |
| ๑๕. | อุดหนุนสภาวัฒนธรรมตำบลหนองงูเหลือมตามโครงการสืบสานประเพณีวันเข้าพรรษา | งบ อบต. | ๕๐,๐๐๐ | จัดกิจกรรมแห่เทียนพรรษา | กิจกรรมแห่เทียนพรรษา |
| ๑๖. | ปรับปรุงศูนย์พัฒนาเด็กเล็ก อบต.หนองงูเหลือม | งบ อบต. | ๔๕๐,๐๐๐ | ปรับปรุงเปลี่ยนหลังคาพร้อมรางระบายน้ำอาคารอเนกประสงค์พื้นที่ไม่น้อยกว่า ๓๘๐ ตร.ม. ทาสีภายในภายนอก รั้ว ประตู เครื่องเล่นสนาม | ปรับปรุงเปลี่ยนหลังคาพร้อมรางระบายน้ำอาคารอเนกประสงค์พื้นที่ไม่น้อยกว่า ๓๘๐ ตร.ม. ทาสีภายในภายนอก รั้ว ประตู เครื่องเล่นสนาม |
| **รวมยุทธศาสตร์ที่ ๕ ด้านการพัฒนาการศึกษา ฯ** | | **-** | **๖,๗๓๑,๒๖๐** | **-** | **-** |

**๖. ยุทธศาสตร์ด้านการบริหารจัดการ**

|  |  |  |  |  |  |
| --- | --- | --- | --- | --- | --- |
| **ที่** | **ชื่อโครงการ** | **แหล่งที่มา**  **งบประมาณ** | **จำนวนงบประมาณ**  **(บาท)** | **วัตถุประสงค์** | **ผลผลิต** |
| ๑. | โครงการเช่าเครื่องถ่ายเอกสาร | งบ อบต. | ๙๐,๐๐๐ | เพื่อให้การปฏิบัติงานมีประสิทธิภาพ พร้อมให้บริการประชาชน | จัดเช่าเครื่องถ่ายเอกสาร จำนวน ๑ เครื่อง |
| ๒. | โครงการเผยแพร่ข้อมูลข่าวสาร ให้ประชาชนรับทราบ | งบ อบต. | ๕๐,๐๐๐ | เพื่อเผยแพร่ข้อมูลข่าวสารต่างๆให้ประชาชนได้รับทราบอย่างทั่วถึง | จัดทำวารสาร/สื่อสิ่งพิมพ์/ จดหมายข่าว |
| ๓. | โครงการบริการ Internet ตำบลฟรี | งบ อบต. | ๓๕,๐๐๐ | เพื่อให้บริการ internet ตำบลแก่ประชาชนฟรี | ค่าบริการทางโทรคมนาคม |
| ๔. | โครงการจัดทำป้ายประชาสัมพันธ์ข้อมูลข่าวสาร | งบ อบต. | ๒๐,๐๐๐ | เพื่อจัดทำป้ายประชาสัมพันธ์ข้อมูลข่าวสารต่างๆให้ประชาชนได้รับทราบอย่างทั่วถึง | ป้ายประชาสัมพันธ์ข้อมูลข่าวสาร |
| ๕. | โครงการฝึกอบรมและสัมมนาบุคลากร | งบ อบต. | ๕๒๕,๐๐๐ | เพื่อจ่ายเป็นค่าธรรมเนียมลงทะเบียน ค่าเดินทางไปราชการของบุคลากร | จ่ายเป็นค่าธรรมเนียมลงทะเบียน ค่าเดินทางไปราชการของบุคลากร |
| ๖. | โครงการฝึกอบรมศึกษาดูงานเพิ่มศักยภาพให้กับคณะผู้บริหารท้องถิ่น สมาชิก อบต. พนักงานอบต.  และพนักงานจ้าง | งบ อบต. | ๒๑๒,๕๐๐ | เพื่ออบรมให้ความรู้แก่คณะผู้บริหารท้องถิ่น สมาชิก อบต. พนักงาน อบต. และพนักงานจ้าง | อบรมให้ความรู้คณะผู้บริหารสมาชิก อบต.หนักงาน อบต. พนักงานจ้างอย่างน้อย ๑ ครั้ง |
| ๗. | โครงการส่งเสริมจริยธรรมสำหรับผู้บริหารท้องถิ่น สมาชิก ฯ และพนักงานส่วนตำบล | งบ อบต. | ๒๐,๐๐๐ | เพื่อจัดอบรมเชิงปฏิบัติการในการส่งเสริมจริยธรรม | ผู้บริหาร สมาชิกสภาฯ พนักงานส่วนตำบล พนักงานจ้าง |
| ๘. | โครงการจ้างเหมาบริการคนสวนบำรุงดูแลรักษาสวนหย่อม ต้นไม้ | งบ อบต. | ๙๘,๔๐๐ | เพื่อจ้างเหมาบริการคนงาม(คนสวน) | จ้างเหมาบริการคนงาน(คนสวน) จำนวน ๑ คน |
| ๙. | โครงการจ้างเหมาบริการรักษาความปลอดภัยสถานที่ราชการ | งบ อบต. | ๙๘,๔๐๐ | เพื่อจ้างเหมาบริการคนงาน(ยาม)รักษาความปลอดภัยสำนักงาน | จ้างเหมาบริการคนงาน(ยาม) จำนวน ๑ คน |
| ๑๐. | โครงการสำรวจความพึงพอใจของประชาชนที่มีต่อการให้บริการของ อบต. | งบ อบต. | ๒๕,๐๐๐ | เพื่อให้ประชาชนได้แสดงความคิดเห็นและมีส่วนร่วมในการเสนอแนะการทำงานของ อบต. | จ้างเหมาบุคคลภายนอกเพื่อสำรวจความพึงพอใจของประชาชนที่มีต่อ อบต. |
| ๑๑. | โครงการประชุมประชาคมตำบล  เพื่อวางแผนพัฒนาท้องถิ่น | งบ อบต. | ๒๐,๐๐๐ | เพื่อให้การจัดทำแผนพัฒนาการติดตามและประเมินผลแผนพัฒนาท้องถิ่นมีประสิทธิภาพบรรลุเป้าหมาย | ประชาคมตำบลจัดทำแผนพัฒนาตำบล การติดตามและประเมินผลแผนพัฒนาตำบล |
| ๑๒. | โครงการส่งเสริมการมีส่วนร่วมของประชาชน  ในการบริหารจัดการ | งบ อบต. | ๕๐,๐๐๐ | เพื่อแต่งตั้งประชาชนเข้ามาเป็นคณะกรรมการใน อบต. | เป็นค่าตอบแทนสำหรับตัวแทนประชาชนที่เข้ามาเป็นคณะกรรมการเปิดซอง/ตรวจงานจ้าง |
| ๑๓. | โครงการป้องกันสถาบันสำคัญของชาติ | งบ อบต. | ๙๐,๐๐๐ | เพื่อส่งเสริม และสนับสนุนการจัดกิจกรรมเพื่อปกป้องสถาบัน  สำคัญของชาติ | ผู้นำชุมชน/หมู่บ้าน/ตำบล |
| ๑๔. | โครงการจ้างเหมาบริการคนงานประจำหน่วยแพทย์ฉุกเฉิน | งบ อบต. | ๙๘,๔๐๐ | เพื่อจ้างเหมาบริการคนงานประจำหน่วยแพทย์ฉุกเฉิน | จ้างเหมาบริการคนงานประจำหน่วยแพทย์ฉุกเฉิน จำนวน ๑ คน |
| ๑๕. | โครงการจัดทำแผนที่ภาษีและทะเบียนทรัพย์สิน | งบ อบต. | ๓๐๐,๐๐๐ | เพื่อเพิ่มประสิทธิภาพในการจัดเก็บภาษีได้อย่างถูกต้องและทั่วถึง | จัดทำแผนที่ภาษีและทะเบียนทรัพย์สิน |
| ๑๖. | ก่อสร้างรางระบายน้ำบริเวณที่ทำการ  อบต.หนองงูเหลือม | งบ อบต. | ๒๗๙,๙๐๐ | วางท่อระบายน้ำ คสล. จำนวน ๑๕๕ ท่อน พร้อมบ่อพัก ๑๒ บ่อ สร้างรางระบายน้ำพร้อมฝาปิด ยาว ๓๙.๓๐ ม. หนา ๐.๑๐ ม. | วางท่อระบายน้ำ คสล. จำนวน ๑๕๕ ท่อน พร้อมบ่อพัก ๑๒ บ่อ สร้างรางระบายน้ำพร้อมฝาปิด ยาว ๓๙.๓๐ ม. หนา ๐.๑๐ ม. |
| **รวมยุทธศาสตร์ที่ ๖ ด้านการบริหารจัดการ** | | **-** | **๘๑๘,๓๐๐** | **-** | **-** |

**๗. ยุทธศาสตร์ด้านการอนุรักษ์ทรัพยากรธรรมชาติและสิ่งแวดล้อม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อโครงการ** | **แหล่งที่มา**  **งบประมาณ** | **จำนวนงบประมาณ**  **(บาท)** | **วัตถุประสงค์** | **ผลผลิต** |
| ๑. | โครงการปลูกป่าและหญ้าแฝกเฉลิมพระเกียรติ | งบ อบต. | ๑๐,๐๐๐ | เพื่อเพิ่มพื้นที่ป่าในเขตตำบลป้องกันการพังทลายของดินและเป็นการปลูกป่าเฉลิมพระเกียรติ | จัดทำกิจกรรมปลูกป่าเฉลิมพระเกียรติ วันพ่อแห่งชาติ วันแม่แห่งชาติ และ  วันสำคัญต่างๆ |
| ๒. | โครงการจัดหาถังขยะ | งบ อบต. | ๒๐,๐๐๐ | เพื่อจัดหาถังขยะสำหรับใช้ใส่ขยะในตำบล ถังคัดแยกขยะ | จัดซื้อถังขยะ สำหรับชุมชน  ในการคัดแยกขยะ |
| ๓. | โครงการบริการจัดการขยะ | งบ อบต. | ๓๐๐,๐๐๐ | เพื่อจัดหาอุปกรณ์ เครื่องมือ บุคลากรในการจัดเก็บ ทิ้ง และกำจัดขยะให้ถูกสุขลักษณะ | ทุกหมู่บ้าน |
| ๔. | โครงการอนุรักษ์แหล่งน้ำ | งบ อบต. | ๑๑๐,๐๐๐ | เพื่อจัดกิจกรรมอนุรักษ์ ฟื้นฟู  กำจัดวัชพืช ตามแหล่งน้ำคูคลอ | แหล่งน้ำในตำบลหนองงูเหลือม |
| ๕. | โครงการรณรงค์รักษาสิ่งแวดล้อม | งบ อบต. | ๒๐,๐๐๐ | เพื่อจัดกิจกรรมรณรงค์รักษาสิ่งแวดล้อม | ทุกหมู่บ้าน |
| **รวมยุทธศาสตร์ที่ ๗ ด้านการอนุรักษ์ทรัพยากร ฯ** | | **-** | **๔๖๐,๐๐๐** | **-** | **-** |

**๘. ยุทธศาสตร์ด้านการรักษาความปลอดภัยในชีวิตและทรัพย์สิน**

|  |  |  |  |  |  |
| --- | --- | --- | --- | --- | --- |
| **ที่** | **ชื่อโครงการ** | **แหล่งที่มา**  **งบประมาณ** | **จำนวนงบประมาณ**  **(บาท)** | **วัตถุประสงค์** | **ผลผลิต** |
| ๑. | โครงการตั้งจุดให้บริการประชาชน  ในช่วงเทศกาลต่างๆ | งบ อบต. | ๘๐,๐๐๐ | เพื่อลดอุบัติเหตุช่วงเทศกาล | สนับสนุนการลดอุบัติเหตุ  ช่วงเทศกาลต่างๆ |
| ๒. | โครงการจัดซื้ออุปกรณ์สำหรับงานแพทย์ฉุกเฉิน | งบ อบต. | ๙,๐๐๐ | เพื่อให้งานบริการแพทย์ฉุกเฉินมีเครื่องมือเครื่องใช้พร้อมบริการประชาชน | จัดซื้ออุปกรณ์ เช่น กระเป๋ายาสำหรับกู้ชีพ เครื่องวัดความดัน เสื้อกั๊กปฏิบัติงานกู้ชีพ |
| ๓. | โครงการขับขี่ปลอดภัย | งบ อบต. | ๑๕,๐๐๐ | เพื่อลดอุบัติเหตุในการขับขี่ | อบรมให้ความรู้กับประชาชน  เด็ก เยาวชน ผู้นำชุมชน |
| ๔. | โครงการจัดหาเครื่องมือเครื่องใช้ในการป้องกัน  และบรรเทาสาธารณภัย | งบ อบต. | ๕๐,๐๐๐ | เพื่อเพิ่มประสิทธิภาพในการป้องกันและบรรเทาสาธารณภัย | จัดซื้อถังเคมีดับเพลิง วิทยุสื่อสาร หัวฉีดดับเพลิง ฯลฯ |
| ๕. | โครงการฝึกซ้อมตามแผนป้องกันและบรรเทา  สาธารณภัย | งบ อบต. | ๒๐,๐๐๐ | เพื่อเพิ่มประสิทธิภาพในการป้องกันและบรรเทาสาธารณภัย | จัดฝึกซ้อมแผนป้องกันและบรรเทา  สาธารณภัย |
| ๖. | โครงการฝึกอบรม อปพร. (หลักสูตรทบทวน) | งบ อบต. | ๑๐๐,๐๐๐ | เพื่อพัฒนาความรู้สมาชิก อปพร.ตำบลหนองงูเหลือม | จัดฝึกอบรม อปพร. |
| **รวมยุทธศาสตร์ที่ ๘ ด้านการรักษาความปลอดภัย ฯ** | | **-** | **๒๗๔,๐๐๐** | **-** | **-** |

**ส่วนที่ ๕**

**สรุปรายงานผลการติดตามและประเมินผลแผนพัฒนาท้องถิ่น**

**รอบเดือนเมษายน ๒๕๖๑**

**(ระหว่างเดือนตุลาคม พ.ศ. ๒๕๖๐ ถึง มีนาคม พ.ศ. ๒๕๖๑)**

**๑. สรุปรายงานผลการติดตามและประเมินผลแผนพัฒนาท้องถิ่น (รอบเดือนเมษายน ๒๕๖๑)**

จากการประเมินและติดตามโครงการ / กิจกรรมในแผนพัฒนาสี่ปี (พ.ศ. ๒๕๖๑ – ๒๕๖๔) ที่ดำเนินงานโดย **องค์การบริหารส่วนตำบลหนองงูเหลือม** เฉพาะโครงการในปี ๒๕๖๑ สามารถสรุปได้ดังนี้

* จำนวนโครงการ / กิจกรรม**ทั้งหมด** ในครึ่งปีงบประมาณ ๒๕๖๑ (ระหว่างเดือนตุลาคม พ.ศ. ๒๕๖๐ ถึง มีนาคม พ.ศ. ๒๕๖๑) มีจำนวนทั้งสิ้น **๓๒๐** โครงการ (คิดเป็นร้อยละ **๑๐๐**)
* จำนวนโครงการ / กิจกรรมที่**ดำเนินการแล้วเสร็จ** ในครึ่งปีงบประมาณ ๒๕๖๑ (ระหว่างเดือนตุลาคม พ.ศ. ๒๕๖๐ ถึง มีนาคม พ.ศ. ๒๕๖๑) มีจำนวนทั้งสิ้น **๓๓** โครงการ (คิดเป็นร้อยละ **๑๐.๓๑๒๕**)
* จำนวนโครงการ / กิจกรรมที่**อยู่ระหว่างดำเนินการ** ในครึ่งปีงบประมาณ ๒๕๖๑ (ระหว่างเดือนตุลาคม พ.ศ. ๒๕๖๐ ถึง มีนาคม พ.ศ. ๒๕๖๑) มีจำนวนทั้งสิ้น **๖** โครงการ (คิดเป็นร้อยละ **๑.๘๗๕**)
* จำนวนโครงการ / กิจกรรมที่**ยังไม่ได้ดำเนินการ** ในครึ่งปีงบประมาณ ๒๕๖๑ (ระหว่างเดือนตุลาคม พ.ศ. ๒๕๖๐ ถึง มีนาคม พ.ศ. ๒๕๖๑) มีจำนวนทั้งสิ้น **๒๘๑** โครงการ (คิดเป็นร้อยละ **๘๗.๘๑๒๕**)
* ไม่มีจำนวนโครงการ / กิจกรรมใดที่**ถูกยกเลิก** ในครึ่งปีงบประมาณ ๒๕๖๑ (ระหว่างเดือนตุลาคม พ.ศ. ๒๕๖๐ ถึง มีนาคม พ.ศ. ๒๕๖๑)

**๒. ข้อเสนอแนะและความคิดเห็นจากการติดตามและประเมินผลแผนพัฒนา**

๑. ในการเสนอขอตั้งงบประมาณ และ การจัดทำโครงการ หรือกิจกรรมต่าง ๆ ขององค์การบริหารส่วนตำบลหนองงูเหลือมนั้น ควรให้ความสำคัญและคำนึงถึงขอบเขตอำนาจหน้าที่และภารกิจของหน่วยงานเป็นหลัก รวมทั้งให้ทุกส่วนราชการและผู้ที่เกี่ยวข้องศึกษาและทำความเข้าใจถึงระเบียบ ข้อกฎหมายและหนังสือสั่งการที่เกี่ยวข้องในเรื่องนั้น ๆ อย่างรอบคอบและมีความชัดเจนก่อนที่จะนำบรรจุไว้ในแผนพัฒนาท้องถิ่นในเรื่องการขอตั้งงบประมาณและนำไปสู่การปฏิบัติ ทั้งนี้เพื่อหลีกเลี่ยงและลดภาวะความเสี่ยงที่อาจจะเกิดข้อผิดพลาดในการดำเนินงานและการเรียกชดใช้เงินคืนจากหน่วยงานที่ตรวจสอบ ตลอดจนให้การจัดทำแผนพัฒนาท้องถิ่นและงบประมาณรายจ่ายประจำปีมีประสิทธิภาพต่อไป

๒. ให้องค์การบริหารส่วนตำบลหนองงูเหลือม พิจารณาให้ความสำคัญและดำเนินการให้มีการจัดตั้งกองทุนสวัสดิการในชุมชนให้ทั่วถึงทุกพื้นที่ เพื่อให้เป็นองค์กรที่คอยดูแลและช่วยเหลือประชาชนที่ได้รับความเดือดร้อนในหมู่บ้านหรือชุมชน และจัดสวัสดิการชุมชนต่างๆ ให้กับประชาชน

๓. ให้องค์การบริหารส่วนตำบลหนองงูเหลือม พิจารณาปรับปรุงและพัฒนาระบบการบริหารจัดการขยะมูลฝอยในท้องถิ่น โดยให้ความสำคัญในการดำเนินงานอย่างจริงจังและต่อเนื่อง พร้อมทั้งติดตามประเมินผลการดำเนินงาน ตลอดจนให้ทุกภาคส่วนในชุมชนและท้องถิ่นเข้ามามีส่วนร่วมในการบริหารจัดการอย่างทั่วถึง

๔. ให้องค์การบริหารส่วนตำบลหนองงูเหลือมให้ความสำคัญกับความเห็นต่าง ๆ ของคณะกรรมการติดตามและประเมินผลแผนพัฒนา และนำไปสู่การปฏิบัติงานอย่างจริงจัง ตลอดจนปรับปรุง พัฒนาการบริหารจัดการของหน่วยงานให้เป็นระบบ และให้ตระหนักถึงปัญหาความต้องการที่แท้จริงของประชาชนในการดำเนินงาน

๕. ให้องค์การบริหารส่วนตำบลหนองงูเหลือม พิจารณาตั้งงบประมาณให้เพียงพอและเหมาะสมกับภารกิจแต่ละด้านที่จะต้องดำเนินการ ซึ่งจะช่วยลดปัญหาในการโอนเพิ่ม โอนลด โอนตั้งจ่ายรายการใหม่ รวมทั้งเร่งรัดให้มีการดำเนินโครงการ/กิจกรรม ที่ตั้งในข้อบัญญัติงบประมาณรายจ่ายให้สามารถดำเนินการได้ในปีงบประมาณนั้น